Pogrešno napisana web adresa može da bude kobna po računar i vaš novčanik - Sjajne Vesti\nAutor NeePee 01.04.2016 Nema komentara\nSJAJNE VESTI SU ISTRAŽIVALE O GREŠKAMA U KUCANJU WEB ADRESA\nSvedoci smo da je internet nezaobilazna stanica u našim životima. Pametni telefoni, tableti, lap top računari, desktop računari, pametni uređaji i sve što ima vezu sa neograničenim internetom postali su svakodnevnica. U moru informacija i internet adresa loši hakeri i zlonamernici imaju samo jedan cilj, a to je ukrasti podatke ili okoristiti se o „potencijalnu mušteriju“.\nČest je slučaj da nam stižu emailovi od „poznanika“ koji nam se požale da su ostali bez novca i da je potrebno da uplatimo sredstva kako bi im pomogli da stignu do domovine i prijave krađu kartica, pa će nam novac vratiti i slično. Naravno u tim emailovima su linkovi koji vode do sajtova koji služe za razne operacije. Pored sajtova koji direktno traže podatke vaših kreditnih ili platnih kartica do onih koji traže suptuilnije podatke, preko kojih će ukrasti bitne informacije sa vaših računara, a onda nečujno unovčiti podatke na razne načine.\nTakođe, u poslednje vreme, aktivna je prevara putem web adresa. Jedan stručnjak za računarsku bezbednost iz kompanije Endgame slučajno je otkrio stranicu koja pokušava navesti korisnike na preuzimanje malvera/potencijalnih virusa. Naime, ovaj stručnjak je u browseru umesto Netlflix.com greškom upisao Netlifx.om i posle toga je nekoliko puta bio preusmeravan (u istom browseru – pretraživaču) pa je na kraju završio na stranici koja pokušava uveriti korisnike da trebaju da ažuriraju svoj Adobe Flash Player. Ažuriranje ovog programa često je povezano sa poznatim malverom Genio koji se instalira kao dodatak browseru te prikazuje „pop-up“ reklame i pokušava ukrasti podatke sa računara žrtve.\nOno što je interesantno u nazivima ovih stranica često se koriste domeni koji podsećaju na odiginalne adrese. Čest je slučaj da umesto domena „com“ koriste domen „om“ i slično.\nNeupućeni korisnik je najlakša meta pa lako i naseda na prevare, te se okalo odlučuju da instaliraju „poznate dodatke“ – čitajte malvere.\nNekoliko primera koji mogu biti od značaja su ispod, a detaljna lista je na adresi http://pastebin.com/q2WCuw6K (Ovo su većinom strani domeni, ali nemojte misliti da „naši“ loši hakeri nisu aktivni):\nPre svega savetujemo da ne idete na „.om“ domene i na druge sumnjive adrese.\nNe idite na linkove iz emailova od nepoznatih ljudi, a ukoliko dobijete email od nekog poznatog proverite sa njim da li je poslao taj email.\nSvakako bitno je dobro proveriti da li ste tačno upisali adresu stranice koju posećujete.\nNadamo se da ćete sada biti bar malo informisani o potencijalnim problemima.\nSJAJNE VESTI će se i dalje truditi da ukažu na potencijalne probleme!\ntop vesti, sjajne vesti, saveti, internet, hakeri, web adresa\nPogrešno napisana web adresa može da bude kobna po računar i vaš novčanik postavio NeePee 01.04.2016


Predstavljamo Vam nedeljni horoskop za period od 6. do 12. maja 2019. godine!\nNešto što prećutkujete, što vas muči i opterećuje iznutra – moraćete da pustite iz sebe i progovorite. Samo u prvom trenutku može izgledati kao da ste napravili grešku i samo dodatno uzburkali situaciju sa voljenom osobom, ali brzo ćete shvatiti da je to u suštini bio pravi potez. Očigledno je da je vama i partneru sada potreban razgovor, potrebna je otvorenost po mnogim pitanjima, pa čak i onima koja su vam bolna. Oni koji su slobodni – velike su šanse da neko iz vaše prošlosti natrči na vas baš u ovoj nedelji. Strasti se mogu lako obnoviti i dešavanja vas povući, ali od mnogo toga zavisi da li će ovaj obnovljeni odnos uspeti da se održi. No, pokušajte – svakako vredi probati....\nTrenutna faza u kojoj ste čini da tražite izlaz i utehu u hrani . I sami ste svesni da ne činite sebi dobro, ali jednostavno ne umete i ne uspevate da se obuzdate. Probajte da zavarate taj konstantni osećaj gladi voćem, orašastim plodovima, salatama.\nOdnos sa voljenom osobom je u nekoj fazi koja je vrlo čudna. Izgleda kao da je sve u redu, ali kod vas postoji nezadovoljstvo i osećaj da se ništa ne dešava da vas pokrene i vrati vam onaj osećaj radosti, ispunjenosti i dobre energije kada ste zajedno. Potražite izlaz u promenama – ali onim promenama koje ćete zajedno sprovoditi, ne u promenama koje će se zasnivati na komunikaciji sa drugim osobama sa strane. Slobodni pripadnici ovog znaka – neko se pojavio ko vas je „pomerio“ i ko je učinio da se strasti probude u vama . Iako vam kontakt sa ovom osobom prija, negde ste svesni da je ovo ipak vrlo površna priča i da su male šanse da se pretvori u nešto ozbiljnije. Odluka je na vama....


Dan online - Regioni: Marković izabran za predsjednika - 2019-02-14\nRegioni U BIJELOM POLJU KONSTITUISAN NOVI SOCIJALNI SAVJET KOJI BROJI 15 ČLANOVA\nMilenko Marković Marković izabran za predsjednika\nBIJELO POLjE – Shodno novom Zakonu o socijalnom savjetu, a imajući u vidu okolnost da je starom sazivu istekao mandat, prekjuče je u sali Opštine održana konstitutivna sjednica Opštinskog socijalnog savjeta. Novi predsjednik je Milenko Marković, inače volonterski predsjednik Opštinskog sindikalnog vijeća i jedan od članova Sindikata Crne Gore.\n-Novi Socijalni savjet broji 15 članova, po tripartitnoj osnovi. Po pet članova je iz redova lokalne uprave, kao i Unije poslodavaca Crne Gore i sindikalnih organizacija koje djeluju na području opštine-Sindikat Crne Gore i Unije sindikata Crne Gore-kazao je koordinator rada Socijalnog savjeta u ime lokalne uprave Džemal Ljušković.\nKako je istakao, cilj osnivanja ovog organa je uspostavljanje i razvoj socijalnog dijaloga o pitanjima od značaja za ostvarivanje ekonomskog i socijalnog položaja zaposlenih i poslodavaca, kao i radi poboljšanja uslova njihovog života i rada i razvoja kulture dijaloga.\n-Cilj je i podsticanje na mirno rješavanje radnih sporova i drugih pitanja, koja se odnose na ekonomski i socijalni status zaposlenih i poslodavaca, rekao je on.\nNa konstitutivnoj sjednici izabrani su i potpredsjednici Socijalnog savjeta za naredni dvogodišnji period, a to supreduzetnica Nemša Omerhodžić i Radenko Vujošević, direktor DOO „Komunalno Lim”, čiji je osnivač lokalna uprava.\nDogovoreno je da se u u drugoj polovini mandata Socijalnog savjeta izvrši rotacija i da umjesto Milenka Markovića predsjednik bude Vesko Gogić, iz Unije sindikata, zaposlen u Pošti Crne Gore.


Ana Franić o ulozi eskort dame\nGlumica u seriji “Močvara” našla se u ulozi eskort-dame Ljubinke, za koju kaže da je gledaocima prepoznatljiva iz svakodnevice.\n- Tumačim vrlo zanimljivu i gledaocima prepoznatljivu ulogu iz života kojim mi živimo. Samim tim i meni je izazovno da ne ostane na nivou samo asocijacije nego da postane žena od krvi i mesa. Ljubinka kao lik jeste asocijacija na našu estradu, na nekakav visoki eskort koji je prisutan u tim krugovima. Samo pogledajte televiziju i novine svaki dan, viđamo mnogo gora izdanja od tog izdanja u kojem je Ljubinka - priča Ana za naš magazin i otkriva da joj samo snimanje i golišavost nisu teško pali:\n- Nas školuju da radimo ovaj posao, prikazujući sudbine ljudi koje igramo mi prikazujemo razne segmente njihovog života. Moram da priznam da su nekada na snimanjima mnogo teže one scene koje publici ne deluju toliko atraktivno. Mnogo puta su snimani neprijatniji kadrovi od nekakve golotinje, ali golotinja u ovoj seriji je toliko čedna naspram p***ografije koju mi svakodnevno živimo... To je bilo vrlo specifično snimanje jer sam imala četiri snimajuća dana u četiri meseca. Bilo je vrlo izazovno i to je tako napisano da se nekako samo od sebe igra. Još kad radite sa glumcima kakvi su u ovoj seriji i kada to režira Oleg, onda stvarno dobijate, kako bismo mi glumci rekli, masne uloge. Ova je bila vrlo onako saftna, ima šta da se igra, a i sa kim.\nGlumica otkriva i da nema nikakvih sličnosti sa Ljubinkom koju tumači, te da joj je to bio dodatni izazov.\nFoto: instagram/anafranic_ / Instagram\n- Ona je vrlo različita od mene, žena koja vrlo dobro korespondira sa vremenom u kojem živi. Dok ja konkretno mislim da se ne snalazim u današnjem svetu i sistemima vrednosti. Ljubinka je spremna skoro na sve da bi se iščupala iz te močvare i živog blata u kojem egzistira. Bilo mi je zanimljivo da vidim da li ću u sebi uspeti da pronađem to nešto što je suprotno od mene - priča Ana, a na pitanje da li joj je gluma nedostajala nakon decenijske pauze koju je napravila, nema dilemu:\n- Vrlo. Moj profesor glume govorio je: “Jednom glumac, uvek glumac”. Imala sam pauzu koja je za mene bila prilično velika.\nAna: Sebi teško opraštam, veliki sam kritičar\nGlumica otkriva da je svesna svih grešaka kada je karijera u pitanju, kao i da je veoma samokritična:\n- Veliki sam kritičar. Sebi teško opraštam i mislim da volim sebe da masakriram. Teško mi je da sebe realno percipiram, ali mislim da uvek celinu percipiram vrlo dobro. Vrlo sam iskrena i znam koji su bolji, a koji lošiji poslovi koje sam radila.


Dobitnica nagrade Oxfama: Ekonomski osnažiti žene u BiH\nPredsjednica Udruženja poslovnih žena u Bosni i Hercegovini i poduzetnica Aida Zubčević jedna je od četiri dobitnice Oxfamove nagrade za ekonomsko osnaživanje žena u svijetu.\nOxfam, međunarodna organizacija koja se bori za smanjene siromaštva u svijetu, Aidu Zubčević je izabrao između 43 žene iz 32 zemlje svijeta, jer je njen rad za ekonomsko jačanje žena, prije svega iz ruralnih sredina, prepoznat u Bosni i Hercegovini.\nOvakvom priznanju Zubčević se nije nadala.\n"Zatečena sam, jer sve ono što radimo moje kolegice i ja – činimo u želji da ekonomski osnažimo žene, a tako osnažujemo i ekonomiju Bosne i Hercegovine. Nadamo se da ćemo biti samo jedna karika u konačnom kretanju BiH ka svjetlijoj budućnosti", kaže Aida Zubčević za RSE.\nZubčević je dugogodišnja poduzetnica, po struci magistar farmacije, koja je još prije rata u Bosni i Hercegovini otvorila biljnu apoteku. Nakon toga, prateći potrebe tržišta, razvila je paletu prirodne kozmetike, koju danas uspješno izvozi iz BiH.\n(Aida Zubčević u prilogu magazina TV Liberty, 2012.)\nPrije nekoliko godina sa drugim poslovnim ženama Aida Zubčević je osnovala Udruženje čiji je cilj, između ostalog, osnažiti i ekonomski ojačati žene. Zbog tradicionalnih normi i loše prakse, uglavnom diskriminirajuće, to je veoma teško. Zato o pravima žena u BiH, ali i u zemljama bivše Jugoslavije, Zubčević kaže da se češće krše nego ranije.\n"Naše zemlje nazaduju u odnosu na ono što smo imali prije devedesetih godina prošlog vijeka. Čini mi se da smo tada bile ravnopravnije. Jesmo li napredovali? Nismo! Mi još nemamo dovoljan broj parlamentarki koje mogu na neki način da budu nama input. Mi međusobno više nismo ravnopravne", smatra Aida Zubčević.\n(Ne)moguće pokrenuti biznis\nUdruženje na čijem je čelu Aida Zubčević zasnovano je i na ohrabrivanju žena da pokrenu vlastiti biznis, što je izrazito teško u bh. društvu, zbog mnogobrojnih prepreka i nepovoljnog poslovnog ambijenta.\n"Kada vi dolazite iz zemlje u kojoj je sve neizvjesno i kada tražite partnera i u regionu i u svijetu, vi imate problem, a da ne govorim o uslovima u samoj zemlji, o svim tim fiskalnim i parafiskalnim nametima... Ponekad, kada naiđete na prepreku u svom poslu, pomislite da li stvarno radite pravu stvar, kada ženama govorite da pokrenu biznis, da je to moguće... Onda, stanete, okrenete se i kažete: 'Ja već 25 godina to radim' ", priča Zubčević.\nŽene poduzetnice u zemljama regiona suočene su sa sličnim problemima, ali ih udruženim snagama mogu prevazići.\n"Žene poduzetnice teško dolaze do kreditnih sredstava. Sve imamo isti problem, jer banke u regionu ne prepoznaju poduzetništvo žena. Nisu baš sklone tim mikro firmama u kojima se uglavnom nalaze žene. Velike banke koje su u regionu ne prepoznaju obrt, a većina žena su vlasnice obrta. Ako imate obrt, teško dolazite do kreditnih sredstava jer vas banke ne prepoznaju. Više ne razgovaramo samo lokalno, nacionalno u svojim zemljama, nego da te probleme – koje smo prepoznali da su regionalni – zajedno rješavamo", smatra Zubčević.\nU saradnji sa parlamentarkama, Aida Zubčević i njene kolegice rade na razvoju Strategije za razvoj ženskog poduzetništva, koja treba dovesti do boljeg socijalnog statusa žena a samim tim i do ekonomske dobrobiti cijele zajednice.


"Svedoci smo fašizacije društva, pušteni psi su na povocu režima"\n„Svedoci smo fašizacije društva, pušteni psi su na povocu režima“\nBeogradski glas (Beta) – Povodom Međunarodnog dana borbe protiv fašiza i antisemitizma, Pokret slobodnih građana (PSG) ocenio je da ljudi u Srbiji žive u „brutalnoj svakodnevnici“ u kojoj je vlast blokirala sve alate za zaštitu od fašizma.\nU saopštenju PSG konstatuje da su građani svakodnevno žrtve verbalnog i fizičkog nasilja, i da su brutalne osude neistomišljenika u Skupštini Srbije glasnije nego ikada.\n„Pretnje bičuju s naslovnih strana tabloida“, vršnjačko i porodično nasilje „napreduje“ i opozicioni aktivisti i njihove porodice, prijatelji i pristalice suočavaju se s prebijanjem i najsurovijim pretnjama na ulici i u institucijama, piše PSG.\n„Svaki dan glasnogovornici režima s televizija s nacionalnom frekvencijom upiru prstom u neistomišljenike, proglašavaju ih izdajnicima, državnim neprijateljima, stranim plaćenicima, opasnošću za nacionalnu bezbednost Srbije – jednom rečju izlažu ih progonima izmanipulisanih pojedinaca, podobnih udruženja građana i političkih istomišljenika“, piše u saopštenju.\n„Da, ‘psi su pušteni’ – kako je to osvanulo na naslovnoj strani režimskog nedeljnika, ali su oni na povocu onih koji proganjaju pojedince i grupe koje bi na bilo koji način mogle da unesu iskru slobode u javni prostor Srbije“, navodi PSG. Međunarodni dan borbe protiv fašizma i antisemitizma obeležava se 9. novembra širom sveta, kao sećanje na „Kristalnu noć“ progona Jevreja u nacističkoj Nemačkoj 1938. godine.\nOznakeKristalna noć Međunarodni dan borbe protiv fašizma i antisemitizma Naslovna-centar Naslovna-traka Pokret slobodnih građana PSG\nSaša Radulović podneo krivičnu prijavu protiv poslanika zbog pretnje


EVROPSKA UNIJA ZAUZIMA ČVRST STAV: Nemačka i Francuska smislile su VOJNI model da ne zavise od AMERIKE | Skandalozno\nNajmanje 20 zemalja Evropske unije planiraju da ostvare blisku vojnu saradnju, a na čelu te inicijative stali su Berlin i Pariz, preneo je nemački list “Frankurter algemajne cajtung”. Cilj “Strateške autonomije”, kako se naziva ova inicijativa, bio bi odbrana politike evropske zajednice.\nJoš u izradi, inicijativa je opisana kao “dugoročna vizija da države učesnice imaju oružane snage koje će moći da izvršavaju vojne zadatke”. Ova saradnja bila bi nezavisna od NATO pakta, koji bi i dalje ostao “kamen temeljac kolektivne odbrane”, preneo je Franurter algemajne cajtung.\n– Američku spoljnu politiku, a posebno politiku SAD u odnosu na Evropu, nije jednostavno razumeti. Došao je trenutak kada bi Evropa trebalo da pokaže da poseduje svu legitimnost u onome što se podrazumeva pod strateškom autonomijom – objašnjava Karolin Galakteros za ruski portal. Iako kaže da ne zna detalje pregovora, smatra da će se govoriti o konsolidaciji sredstava, odnosno troškova sprovođenja operacija van teritorije EU. U ovom trenutku najveći deo troškova snosi Francuska, bez obzira na to što se te operacije tiču bezbednosti svih Evropljana.\nIpak, još nije jasno šta tačno podrazumeva “strateška autonomija”. Kako je rekao general francuskih vazduhoplovnih snaga u penziji i viši naučni saradnik Instituta međunarodnih i strateških studija Žan-Vensan Brise za Sputnjik, postoje države u EU koje bespogovorno podržavaju NATO, koje su radije verne Alijansi nego što učestvuju u saradnji koja nosi čisto evropski karakter.\nBudite prvi sa komentarom na članku "EVROPSKA UNIJA ZAUZIMA ČVRST STAV: Nemačka i Francuska smislile su VOJNI model da ne zavise od AMERIKE"


Srbija "na dva mala koraka" od investicionog rejtinga | N1 Srbija\nSrbija "na dva mala koraka" od investicionog rejtinga\nAgencija za ocenu kreditnog rejtinga Mudis povećala je kreditni rejting Srbije sa "B1" na "Ba3", uz stabilne izglede za dalje unapređenje. Kreditni rejting Srbije se poboljšava, ali rizik zemlje, koji on opisuje, i dalje je visok za sve ulagače.\nMinistar finansija Dušan Vujović kaže da je Srbija na dva mala koraka od kreditnog rejtinga koji omogućava odborima banaka da, kako kaže, rutinski odobravaju investiranje, ali i da se i ovo poboljšanje ubrzo oseti kroz niže kamate.\nKada će Srbija da prekorači te korake ministar nije precizirao. Međutim, nije nepoznato šta treba da se učini da bi rejting nastavio da se poboljšava.\n„Na buduće povećanje rejtinga i dobijanje investicionog rejtinga, na to će uticati dinamika restrukturiranja javnih preduzeća, završetak privatizacije velikih još državnih sistema, tok reformi u javnoj upravi, reforme u obrazovanju i zdravstvu“, kaže Aleksandar Vlahović, iz Saveza ekonomista Srbije.\n„Popravljanje kreditnog rejtinga podrazumeva ne samo zdravlje u domenu finansijske sfere, nego čitav niz drugih stvari koje su vezane za određena administrativna pitanja, za vladavinu prava, efikasnost zakona“, kaže Dejan Erić, Beogradska bankarska akademija.\nKreditni rejting u je u direktnoj vezi sa cenom novca. Što je viši, označava da je rizik zemlje niži, pa su i pozajmice jeftinije. Ali, takođe može i da odredi investitore, jer mnogi ulagači posmatraju samo destinacije koje imaju takozvani investicioni rejting:\n„Treba napomenuti da je naš rejting i dalje neinvesticioni, odnosno špekulativnog karaktera, pa samim tim ne možemo očekivati da ćemo biti atraktivni za najkvalitetnije strane investitore. S druge strane, veliku pomoć je dana monetarna politika Evropske centralne banke, odnosno niske kamatne stope“, kaže Nenad Gujaničić, Wise broker.\nSmanjenje kamatnih stopa na duži rok pak ne treba očekivati, iako se Evropska centralna banka za sada se trudi da održi niske kamatne stope na tržištu.\n„Ali uskoro će se taj trend preokrenuti i imaćemo postepeno povećanje kamatne stope, posebno kad imamo u vidu povećanje referentne kamatne stope u SAD, koja je povećana i biće još jednom ove godine. Ali, sve dok ta stopa ne bude 2,5 odsto za desetogodišnje obveznice, to neće imati jak uticaj na evropu“, navodi Gernot Mitendorfer, CEO Erste grupe.\nOsim za državne hartije, bolji rejting je i signal i za proizvođače. Srbija se nada ulagačima u visokoproduktivne industrijske grane, za koje danas postoji velika borba među zemljama kojima su investicije neophodne.\nTagovi: Investicije , kreditni rejting , Srbija , Aleksandar Vlahović\nMoody s ? To je ona poznata agencija kao i Standard & Poor koja je optužena da je svojim pogrešnim procenama inicirala finansijsku krizu 2008me?


Vučić: Podržaćemo u BiH sve što je u skladu sa Dejtonom | Novinska agencija Beta\nPOLITIKA | 19.10.2021 12:40 > 19.10 13:17\nPredsednik Srbije Aleksandar Vučić izjavio je danas da je zvanična politika Beograda bila i da će i dalje biti da je neophodno poštovanje Dejtonskog sporazuma i da će se podržavati sve ono što se dešava u Bosni i Hercegovini (BiH), a što je u skladu sa tim dokumentom.\nDržava ne može da interveniše kod privatnih poslodavaca po pitanju zapošljavanja\nPredsednik Srbije Aleksandar Vučić izjavio je danas da je nesporna volja države da pomogne u zapošljavanju ali da ne može da interveniše kod privatnih investitora svaki put kada neko izgubi posao, jer se to ne dešava nigde u svetu.\nNakon posete fabrici Magna siting u Aleksincu, Vučić je rekao da se na taj način šalje pogrešan utisak potencijalnim investitorima da u Srbiji ne važe zakoni tržišta već da postoji medijski pritisak svaki put kada neko dobije otkaz.\nOn je rekao da je tokom krize izazvane pandemijom korona virusa u Americi ugašeno tri miliona preduzeća ali da niko nije očekivao od američkog predsednika da nadje neke druge kompanije u kojima će se zaposliti ljudi koji su tamo izgubili posao.\nVučić je rekao da je Srbija davala subvencije brojnim kompanijama, jer je u interesu državi da ima što više zaposlenih, ali da ne može da obavezuje investitora koliko će ljudi da zaposli i da li će da preuzme radnike neke druge kompanije koja se povukla sa srpskog tržišta.\nDžipovi u Negotinu i Mionici radili posao za neke druge političke stranke\nPredsednik Srbije i Srpske napredne stranke (SNS) Aleksandar Vučić rekao je danas da su primećeni džipovi na biračkim mestima tokom lokalnih izbora u Negotinu i Mionici, ali su oni, prema njegovim rečima, "radili posao za neke druge političke stranke".\nVučić je novinarima na otvaranju kanadske kompanije "Magna siting" u Aleksincu rekao da "nije bilo zamerki na biračkim mestima".\n"Čak ni oni koji su bili srećni, koji su dobili 12,5 odsto (Narodna stranka), umesto 18, 19 (odsto) koliko su imali pre četiri godine. Dakle isti ljudi, samo pod različitom firmom išli na izbore (Demokratska stranka), nisu imali šta da kažu", rekao je Vučić.\n"Ja sam nezadovoljan rezultatima u nekoliko sela uključujući i Donje Mušiće, tamo smo očigledno mnogo grešaka napravili, i u selima prema Divčibarama, gde smo dobijali oko 60, 64 posto glasova. Tu smo neke velike greške pravili. Tu ćemo da analiziramo sopstvene greške i da vidimo šta je to što možemo da promenimo ubuduće", kazao je Vučić.\nPrema njegovim rečima, u centralnim gradskim izbornim jedinicama u Negotinu, SNS je osvajao izmedju 57 i 60 odsto glasova.\n"Svuda drugo je bilo izmedju 75 i 90 posto, tako da treba da vidimo, naravno, šta je to što bi trebalo da uradimo u narednom periodu, šta je to zbog čega su ljudi nezadovoljni", izjavio je Vučić.\nNosilac liste Narodne stranke za lokalne izbore u Negotinu Krsta Stanković Njenjulović rekao je ranije za agenciju Beta da je SNS na lokalnim izborima u nedelju "ukrala najmanje 20 odsto glasova" i dodao da je Narodna stranka spremila više žalbi zbog uočenih nepravilnosti na biračkim mestima.\nNiko nije terao ljude da izadju na izbore na Kosovu, zadovoljan sam rezultatom\nPredsednik Srbije Aleksandar Vučić izjavio je danas da niko nije terao ljude da izadju na izbore na Kosovu i da je zadovoljan brojem glasova na izborima.\n"Napadamo Prištinu za neispunjavanje Briselskog sporazuma, a onda ćemo mi da ne ispunimo Briselski sporazum, kako bismo onda mogli da izadjemo pred bilo koga i da tražimo da se ispoštuje sporazum, odnosno da se formira ZSO", kazao je on na otvaranju fabrike Magna Siting u Aleksincu.\nOn je kazao da su ljudi u srpskim sredinama u "neuporedivo" većem broju izašli da glasaju, prosečno više od 60 odsto, a svega 40 odsto u većinski albanskim sredinama, što, kako je ocenio, govori o motivisanosti ljudi da izadju na izbore.\nVučić je ocenio da će Priština ponovo tražiti izlaz za "svoju nelagodnu političku situaciju", ali da je na Beogradu da čeka šta će reći Evropa.\n"Nadam se da će razum da preovlada kod jednog dela ljudi u Prištini iako je sad teško na to računati posle ovog političkog poraza koji su doživeli. Sit sam svih vrsta licemerja i spolja i iz Prištine", rekao je on.\nNema sumnje da će energetska kriza usporiti srpsku ekonomiju\nPredsednik Srbije Aleksandar Vučić ocenio je danas da "nema sumnje" da će energetska kriza usporiti srpsku ekonomiju.\nOn je rekao da je na Srbiji da se bolje prilagodi i pripremi za tu krizu.\n"Da obezbedimo ljudima da im cena električne energije ne bude previsoka i da ono što zarade mogu nešto da sačuvaju i za sebe, dakle to su važne stvari za nas, ali to neće biti lako", rekao je on na otvaranju fabrike Magna Siting u Aleksincu.


U muzici su svi jednaki | UNICEF Srbija\nZemun, Srbija - Leonard, Daim, Armenita i njihovi drugari igraju uz muziku, pevaju, pljeskaju rukama. Ne prestaju da se smeju.\n„Osećam se dobro, lepo. Lakše mi je kada pevam, onda mogu sve da zapamtim“, sa širokim osmehom priča šesnaestogodišnji Leonard koji je sada tek 6. razred.\nI desetogodišnji Daim voli da peva i svira, a Armenita, dvanaestogodišnja devojčica bistrog pogleda i uma, peva najglasnije.\n„Osećam se dobro kada slušam muziku i kada pevam. Lepo je i drugoj deci. Družimo se, učimo note“, Armenita.\nA trenutno idu u istu školu za obrazovanje odraslih „Branko Pešić“ u Zemunu. U razredu nisu sa svojim vršnjacima zato što su prekidali školovanje ili su kasnije krenuli na nastavu.\nMuzika i ples vraćaju deci samopouzdanje i pomažu im da se socijalizuju\nOd septembra uče o muzici po El Sistema metodu koji je osnovan u Venecueli pre više od 4 decenije, i kroz koji je do sada prošlo 4 miliona dece u 60 zemalja.\n„El Sistema je prvenstveno socijalno inkluzivni metod koji koristi muziku kao sredstvo. Decu uči da budu timski igrači, bolji građani, da budu proaktivni, empatični“, objašnjava Dijana Opačić, programska koordinatorka Music art project-a, organizacije koja je metod El Sistema dovela u Srbiju.\n„Da bismo imali društvo koje priznaje jednakost, potrebno je da se sva deca uključe u redovne škole, da idu sa svojim vršnjacima i da nadoknade propušteno. Naša misija je da pokušamo da ih integrišemo u drugih 5 škola na teritoriji Zemuna primenjujući u svakoj školi El sistema program. Da bi inkluzija uspela potrebno je da ojačamo i decu iz ove škole, ali i decu i nastavnike iz drugih škola“, objašnjava Dijana.\n„El Sistema je prvenstveno socijalno inkluzivni metod koji koristi muziku kao sredstvo. Decu uči da budu timski igrači, bolji građani, da budu proaktivni, empatični.“\nUpravo zato su Leonard, Daim, Armenita na masterklasu sa svojim, ali i nastavnicima muzičkog vaspitanja iz drugih zemunskih škola.\nPo završetku programa, deci će biti lakše da uče i uklope se u druge škole i pripreme se za različite životne situacije, a nastavnici će unaprediti svoja metodološka znanja i prilagodi ih radu sa decom iz osetljivih društvenih grupa.\nSnežana Aleksić, nastavnica geografije, drži i časove muzičkog vaspitanja kao vannastavnu aktivnost\nMasterklas je organizovao Music art project, u sklopu projekta “Muzika za društvene promene”, koji se realizuje u saradnji sa Ministarstvom prosvete, nauke i tehnološkog razvoja i UNICEF-om u Srbiji.\nDeo je inicijative da se sva deca koja su van sistema obrazovanja ili se obrazuju u segregisanim okruženjima uključe u redovno obrazovanje.\nTokom tri godine projekta biće razvijeni mehanizmi koji će im u tome pomoći.\n„Deci je lakše privući pažnju muzikom nego slikom, kaže Suzana Aleksić, nastvnica u školi „Branko Pešić.\n„Muzika je ono što nas čini kompletnim, pažljvim. Svaka umetnost nas tera da napredujemo, da učimo više, da budemo bolji.“\nSuzana objašnjava da deca koja uče po ovoj inkluzivnoj metodi mogu da pokažu svoje muzičko znanje i umeće i van škole, i to ih dodatno motiviše da nastave školovanje.\nFrencis Galjardi iz Venecuele predaje El Sistema metodom i uživa u radu sa decom.\n„Divno je videti kako su sami sebi učitelji, kako stvaraju osećaj pripadanja i sarađuju, ne samo sa drugom decom, već sa svima u školi.“\nFrencis Galjardi iz Venecuele, dete iz El Sistema programa, danas predaje o ovoj metodi širom sveta.\nKaže da takav način učenja, osim što decu edukuje o muzici, razvija i stavove i veštine potrebne u svakoj profesiji.\n„Divno je videti kako su sami sebi učitelji, kako stvaraju osećaj pripadanja i sarađuju, ne samo sa drugom decom, već sa svima u školi. Oni koji ne odluče da budu muzičari postaju najbolji u onome što rade zato što su disciplinovani, strastveni i fokusirani na posao. Upravo je to ono što podučavamo kroz program El Sistema i što možemo da primenimo u životu“, objašnjava Frencis.\nDejan Milenković je profesor muzičkog vaspitanja u Osnovnoj školi „Boško Palkovljević Pinki“ već 17 godina.\nJedan je od desetak nastavnika iz 5 redovnih škola u Zemunu koji uče kako primeniti metod El Sistema.\n„Akcenat se stavlja na timski rad i socijalizaciju dece, iz različitih društvenih kategorija, kroz igru, pesmu, pokret, druženje. Čim vi učestvujete zajedno u jednoj određenoj aktivnosti vi ste tim, a u timu nema razlike, ne postoje nikakve socijalne i društvene podele“ objašnjava Dejan.


"Švajcarska" na Sterijinom pozorju\nPredstava Narodnog pozorišta RS "Švajcarska" uvrštena je u program 63. Sterijinog pozorja u Novom Sadu.\nNa konferenciji za medije u Srpskom narodnom pozorištu Novi Sad, selektor ovogodišnjeg 63. Sterijinog pozorja, Boško Milin odabrao je devet predstava u selekciji nacionalne drame.\nU selekciji su “Švajcarska” Petra Mihajlovića, u režiji Milana Neškovića, Narodnog pozorišta Republike Srpske, “Carstvo nebesko”, u režiji Jerneja Lorencija, Narodnog pozorišta i Bitef teatra iz Beograda, “Ožalošćena porodica” Branislava Nušića, u režiji Milana Neškovića, Teatra „Fjodor Volkov“ iz Jaroslavlja u Rusiji, “Jami distrikt” Milene Bogavac, u režiji Kokana Mladenovića, Bitef teatra, Centra za kulturu Tivat, Festivala MASZK iz Segedina i „Think Tank“ studija iz Novog Sada, zatim “Kepler 452-B” Tijane Grumić, u režiji Juga Đorđevića, Pozorišta „Bora Stanković“ iz Vranja, kao i „I ostali” Maše Radić, Mine Ćirić, Nede Gojković, Galine Maksimović, a u režiji Stevana Bodrože, Ustanove kulture „Vuk Stefanović Karadžić“ iz Beograda. Selektor je izabrao i “Hajku na vuka” Ognjena Obradovića, u režiji Nataše Radulović, Šabačkog pozorišta, “Svedobro” Stevana Vraneša, u režiji Nemanje Rankovića, Narodnog pozorišta iz Užica, te “Utopljena duša”, Aleksandra Jugovića, u režiji Bobana Skerlića, Beogradskog dramskog pozorišta.\nSelektor Boško Milin je u saopštenju za javnost naveo da pozorišta, “kao i obično”, dijele sudbinu zemlje u kojoj stvaraju. “Pored smanjenog broja premijera, desilo se nešto neočekivano – smanjen je broj dela postavljenih po principu izbegavanja rizika od publici nepoznatih imena. Sva ostala i preostala mesta zauzeli su mladi pozorišnici profesionalno posvećeni pisanju dramskih tekstova”, naveo je Milin.\nKao predstavu u čast nagrađenih selektor je preporučio “Ulicu usamljenih automobila” Zorana Pešića-Sigme, u režiji Đurđe Tešić i izvođenju Narodnog pozorišta iz Niša. Riječ je o pobjedničkom tekstu sa Konkursa Sterijinog pozorja 2017, koji je realizovan u koprodukciji sa niškim teatrom. “Na taj način ostvaruje se plemenita namera Sterijinog pozorja da u svakom smislu doprinese razvoju i plasmanu domaćeg dramskog teksta”, objasnio je Milin.


KOSTJUKOVU NAGRADA "TERPSIHORA", BALETU NARODNOG POZORIŠTA SPECIJALNA POHVALA, URUČENjA 29. APRILA - Vesti - Narodno pozorište u Beogradu\nBaletski umetnik Konstantin Kostjukov ovogodišnji je laureat nagrade "Terpsihora", koju dodeljuje Udruženje profesionalnih baletskih igrača, koreografa i baletskih pedagoga Srbije za doprinos umetničkoj igri, dok je ansambl Baleta Narodnog pozorišta u Beogradu dobio specijalnu pohvalu za visok profesionalni nivo i doprinos promociji kulture Srbije na brojnim gostovanjima u svetu.\nPriznanja će biti uručena na Svetski dan igre 29. aprila, u 13 sati u Muzeju Narodnog pozorišta.\nPrema pravilniku tog udruženja, prošlogodišnji dobitnik nagrade "Terpsihora" Jovan Veselinović predsedavao je žirijem, a za članove je odabrao Dušku Sifnios, Žarka Prebila, Konstantina Kostjukova i Gordana Dragovića.\nNa predlog ostalih članova Kostjukov se povukao iz žirija, a odluka o dobitniku nagrade doneta je i bez učešća Žarka Prebila koji je zbog obaveza bio sprečen da prisustvuje radu tog tela.\nŽiri je istakao dugogodišnji predani, uspešni i trajni doprinos Konstantina Kostjukova baletskoj umetnosti i ocenio da je on najupečatljiviji baletski umetnik svoje generacije.\nNagrada "Terpsihora" ustanovljena je 2011. godine na inicijativu predsednika Profesionalnog Udruženja Baleta Srbije i podršku članova.\nTerpsihora je u grčkoj mitologija bila zaštitnica plesa i muzike, a njeno ime znači “ona koja voli da igra”.\nIstog dana, takođe, u Muzeju Narodnog pozorišta, u 18 časova, biće održan program pod nazivom "Veče baleta", autorke Drine Pešić. Njeni gosti će biti prvakinja Opere Narodnog pozorišta Suzana Šuvaković Savić, kostimograf i scenograf Miodrag Tabački, baletski umetnik i koreograf Aleksandar Ilić, glumica Vjera Mujović i grupa "Ođila".


Pitali smo ljude koji protestuju subotom u Beogradu šta imaju da poruče Vučiću\nI da li veruju da je zaista spreman da ih posluša.\nPredsednik Srbije Aleksandar Vučić izjavio je danas da je spreman da sasluša nezadovoljne građane koji protestuju na ulici i podlegne njihovim pritiscima, ali da neće da podlegne pritiscima „lažova“ iz opozicije.\nOn je za televiziju Pink, 25. decembra, rekao da je spreman da ih sasluša i promeni ono što ne valja, ali da ako građani misle da to nije moguće, može da se ide na izbore.\n- Spreman sam da čujem ljude da mi kažu šta je loše i da to izmenimo i popravimo ili ako smatraju da je to nemoguće i imaju većinu spreman sam da idemo na izbore u svakom trenutku. Evo ja prihvatam – evo vam izbori - rekao je Vučić samo nekoliko dana nakon što je poručio demonstrantima da nijedan zahtev, nikada neće da im ispuni.\nEkipa VICE Srbija je dan kasnije pitala građane okupljene na skupu podrške roditeljima Davida Dragičevića i građanima Banjaluke, zbog čega idu na proteste subotom, da li imaju da poruče nešto Vučiću i da li veruju da je zaista spreman da ih posluša.\nPogledajte njihove odgovore:\nTagged:protestAleksandar VucicGrađanijedan od pet miliona


Kurs grčkog jezika za decu , Beograd, Novi Beograd, Online…\nKurs grčkog jezika za decu predškolskog uzrasta - Nastava se održava 2 puta nedeljno u trajanju od 45 minuta u grupama od 3-6 polaznika. Mališani mogu pohađati grupnu ili individualnu nastavu. Cena na mesečnom nivou je 3.000 dinara.\nKurs grčkog jezika za decu školskog uzrasta - Časovi su izuzetno dinamični, tematski dobro osmišljeni sa akcentom na komunikaciji. Nastava se održava 2 puta nedeljno po 60 minuta i prati školsku godinu sa pauzama tokom letnjeg i zimskog raspusta. Cena kursa na mesešnom nivou je 3.500 dinara.\nKURS GRČKOG JEZIKA ZA PREDŠKOLCE\nCenatr stranih jezika Hellas nije zaboravio ni najmlađu populaciju, a to su deca uzrasta od 3 do 6 godina. Kroz pesmice, priče, bajke i omiljene likove, najmlađe uvodimo u svet jezika. Kurs grčkog jezika za predškolce je koncipiran tako da zapravo predstavlja mnogo više od kursa grčkog jezika, imajući u vidu uzrast, potrebe, kognitivni, psiho-fizički i socijalni razvoj naših najmlađih polaznika, koji strani jezik usvajaju kroz igru, pesmu i druženje, uz podršku nastavnih sredstava renomiranih izdavača.\nKursevi grčkog jezika prate školsku godinu u trajanju od 9 meseci.\nNastava se održava 2 puta nedeljno u trajanju od 45 minuta u grupama od 3-6 polaznika.\nMališani mogu pohađati grupnu ili individualnu nastavu.\nNa kraju godine deca imaju završni ispit i na osnovu toga stiču pravo na dobijanje diploma.\nKURSEVI GRČKOG JEZIKA ZA OSNOVCE I SREDNJOŠKOLCE\nKursevi grčkog jezika za osnovce i srednjoškolce koncipirani su na aktivnoj primeni jezika u raznim situacijama u životu. Veliki broj mališana odlazi u Grčku na letovanje, te se iz želje da što bolje razumeju svoje novostečene drugare deca odlučuju za ovakav vid učenja grčkog jezika.\nČasovi su izuzetno dinamični, tematski dobro osmišljeni sa akcentom na komunikaciji.\nNastava se održava 2 puta nedeljno po 60 minuta i prati školsku godinu sa pauzama tokom letnjeg i zimskog raspusta.\nOni koji uredno pohađaju nastavu, ispune sve obaveze i polože završni ispit dobijaju sertifikat odgovarajućeg nivoa znanja grčkog jezika.


Drustvo - datum: 2018-01-23 NA PREDSTAVLJANJU IZVJEŠTAJA O LJUDSKIM PRAVIMA ZA CRNU GORU U ŽENEVI PORUČENO\nSa konferencije u Ženevi Politika da se ne miješa u medije Crnogorske vlasti moraju pojačati napore na istraživanju i procesuiranju starih slučajeva nasilja nad novinarima u cilju uspostavljanja boljeg okruženja za slobodu štampe na nacionalnom nivou, ocijenili su predstavnici holandske vlade\nCrnogorska Vlada mora više učiniti po pitanju rješavanja nekažnjivosti za ratne zločine, zaštite slobode medija i istraga napada na novinare, ali i osigurati poštovanje slobode izražavanja i štampe u skladu sa međunarodnim standardima. To je dio preporuka koje su date na Nacionalni izvještaj o stanju ljudskih prava u Crnoj Gori, koji su u Ženevi juče predstavili predstavnici Vlade.\nDelegaciju Vlade Crne Gore u Ženevi predvodio je potpredsjednik Zoran Pažin. On je prilikom predstavljanja izvještaja ukazao na, kako je rekao, sveobuhvatne nacionalne reforme, kojima je, prema njegovoj ocjeni, ostvaren visok stepen zaštite i afirmacije ljudskih prava i sloboda. Istakao je da je ostvaren vidan napredak u reformi pravosuđa i borbi protiv korupcije, ukazavši da su uvedena nova zakonska rješenja koja efikasnije štite od diskriminacije, te da se omogućava dalje osnaživanje žena i djevojčica, unapređuje borba protiv trgovine ljudima i uspješnije štite prava osoba sa invaliditetom.\nMeđutim, Vlada Ujedinjenog Kraljevstva izrazila je zabrinutost zbog, kako je navela, ograničenog ispunjenja preporuka koje je Crna Gora prihvatila na ranijim Opštim periodičnim pregledima ljudskih prava zemalja članica. Oni su pozdravili posvećenost Crne Gore ovom procesu, navodeći da je postignut značajan napredak u reformi zakonodavstva i izgradnji institucija.\nVelika Britanija, kako su kazali, ohrabruje Crnu Goru da nastavi sa tim reformama.\n– Ostajemo zabrinuti zbog ograničenog napretka ostvarenog na polju nekoliko prethodnih preporuka koje su prihvaćene od Crne Gore, posebno u rješavanju nekažnjivosti za ratne zločine, zaštiti slobode medija i istrazi napada na novinare. Velika Britanija poziva Crnu Goru da učini više u ovim oblastima – saopštila je britanska vlada.\nCrnoj Gori su dali tri preporuke: sistemsko jačanje zakonskih i institucionalnih mehanizama u cilju efikasnijeg i efektivnijeg rješavanja trgovine ljudima kroz Crnu Goru, usvajanje otvorenog, na zaslugama zasnovanog postupka prilikom izbora nacionalnih kandidata za izbor u tijela UN, te bliska saradnja sa relevantnim akterima u realizaciji preporuka ODIHR o izbornoj reformi, sa ciljem da se osigura da su izborni procesi i zakonodavni okvir u potpunosti u skladu sa međunarodnim standardima.\nŠveđani su apelovali na crnogorsku Vladu da prioritetno osigura da sloboda izražavanja i sloboda štampe budu zagarantovane u skladu sa međunarodnim standardima u oblasti ljudskih prava.\nVlada Švajcarske traži od crnogorskih vlasti da garantuju slobodu medija, te da osiguraju njihovu zaštitu od bilo kakvog političkog uplitanja i da promoviše osnivanje nezavisnog savjeta za štampu.\nHolanđani su od crnogorske Vlade zatražili da pojača napore na istraživanju i procesuiranju starih slučajeva nasilja nad novinarima u cilju, kako su naveli, uspostavljanja boljeg okruženja za slobodu štampe na nacionalnom nivou.\nSloboda izražavanja bila je juče prilično zastupljena tema u Ženevi. Iz Vlade su saopštili da su nakon dijaloga u toku prezentacije izvještaja, u diskusiji učestvovale 73 države, te da je Crna Gora dobila oko 180 preporuka država članica UN za dalju afirmaciju ljudskih prava i sloboda. Iz kabineta potpredsjednika Vlade nijesu precizirali o kakvim se preporukama radi, navodeći samo da je taj broj na nivou prosječnog broja preporuka koje države članice UN dobijaju u okviru trećeg ciklusa Opšteg periodičnog pregleda. A.O.


Prihod 8,7 miliona € | Kamatica\nPrihod 8,7 miliona €\nPrihod Evrobanke EFG u prvom kvartalu ove godine iznosio je 8,7 miliona evra, što je 200 odsto više nego istom periodu 2007.\n"Krediti su porasli za 78 odsto, a depoziti za 20 odsto, a kapital za 50 odsto", rekao je dosadašnji predsednik Izvršnog odbora Evrobanke EFG Beograd Stavros Joanu, dodajući da je rast prihoda u odnosu na troškove veći od 55 odsto.\nOn je rekao da banka ima dobru poziciju i nalazi se među pet vodećih u Srbiji, po tržisnom učešću i bilansnoj aktivi. "Do sada smo otvorili 122 filijale i osam centara za korporativni razvoj", rekao je on i dodao da je do kraja godine ne planiraju povećanje poslovnica, već da rade na jačanju 22 koje su otvorene od početka godine.\nJoanu je naveo da je banka od početka godine dva puta povećavala kapital, što je ukupno oko 120 miliona evra i da je to dovoljno za ovu godinu, a da će krajem godine biti doneta odluka za 2009. godine.\nJoanua je kazao i da ta banka posmatra tržište i dalju privatizaciju banaka u Srbiji. "Pažljivo posmatramo i oči su nam otvorene. Očekujemo da nova će nova Vlade Srbije ubrzati privatizaciju banaka", rekao je on.\nNovi predsednik Izvršnog odbora Evrobanke EFG Beograd Filipos Karamanolis izjavio je da očekuje makroekonomsku i političku stabilnost u Srbiji, koja će toj banci omogućiti da se razvija i pomogne razvoju srpske privredi.\nEvrobanka EFG štedionica je članica Evrobank EFG grupe, evropske bankarske organizacije koja ima ukupnu aktivu od preko 68 milijardi evra.


Marić je podsjetio da je posebni kolektivni ugovor za zaposlene u jedinicama lokalne samouprave sa Vladom Srpske potpisan 2017. godine sa trajanjem od tri godine.\n- Održali smo sastanak sa gradonačelnikom Banjaluke Igorom Radojičićem kada mu je predočeno da će bilo kakav podzakonski akt/o platama/ naići na osudu Sindikata uprave i mi ćemo ga sigurno oboriti na Ustavnom sudu. Do sada smo oborili tri pravilnika o platama, jer je Zakon o službenicima i namještenicima u organima jedinice lokalne samouprave ("Sl. glasnik RS", br. 97/2016) eksplicitno definisao da se prava uređuju posebnim kolektivnim ugovorom - rekao je Marić.\nOn je najavio da će Sindikat uprave Srpske u ponedjeljak, 17. februara, u Doboju organizovati sastanak sa sindikalnim predstavnicima iz jedinica lokalnih samouprava na kojem će zauzeti smjernice za dalje djelovanje u pregovorima sa Vladom Republike Srpske.\nSindikat uprave Republike Srpske u svom sastavu ima 103 sindikalne organizacije sa više od 7.500 članova zaposlenih u svim organima uprave na republičkom i lokalnom nivou u Srpskoj, saopšteno je iz ovog sindikata. Ovaj sindikat je od Odbora za utvrđivanje reprezentativnosti sindikata i udruženja poslodavaca Ministarstva rada i boračko-invalidske zaštite Republike Srpske 5. jula 2010. godine dobio rješenje o reprezentativnosti u grani uprave Republike Srpske.\nIZVOR: Vebsajt Glas Srpske, 13.02.2020.


Početna » budućnost\nKošarkaši Splita pobedili su večeras na domaćem terenu ekipu Budućnosti sa 78:77 (21:14, 19:26, 21:19, 17:18), u meču 14. kola ABA lige.\nKošarkaš Budućnosti suspendovan zbog napada na protivničkog igrača\nKošarkaš Budućnosti Vili Rid suspendovan je na dve utakmice u ABA ligi i kažnjen sa 11 hiljada evra zbog napada na protivničkog igrača.\nKošarkaši Budućnosti pobedili Zvezdu\nKošarkaši Budućnosti pobedili su večeras u Beogradu Crvenu zvezdu sa 67:65 (17:20, 27:19, 12:16, 11:10), u utakmici devetog kola ABA lige.\nKošarkaši Budućnosti pobedili su danas na svom terenu FMP sa 77:76 (12:16, 30:16, 23:26, 12:18), u utakmici četvrtog kola ABA lige.\nCentri i plejmejkeri bez „mirisa i ukusa“\nPisao je Danas nedavno o problemima Partizana na početku sezone, posle poraza od Budućnosti, drugog vezanog u isto toliko kola ABA lige, a trećeg na četiri ovosezonske utakmice, oni su samo dodatno multiplikovani.\nPiše: N.M. 12. 10. 2020.\nKošarkaški klub Crvena zvezda saopštio je da je sastanak klubova ABA lige koji je za danas sazvao predsednik Budućnosti Dragan Bokan nelegalan i da uz takav način rada regionalno takmičenje ne može da opstane.\nČlan Predsedništva Pokreta slobodnih građana (PSG) Pavle Grbović ocenio je da je posle izbora održanih u nedelju, 21. juna, budućnost Srbije „veoma zastrašujuća“.\nBudućnost pobedila Cibonu u Zagrebu\nKošarkaši Budućnosti pobedili su danas Cibonu sa 87:78, u prvoj utakmici 17. kola ABA lige.\nUtakmica između Budućnosti i Zvezde registrovana rezultatom 20:0\nUtakmica 13. kola ABA lige izmedju košarkaških klubova Budućnost i Crvene zvezde, koja nije odigrana zbog izostanka beogradskog tima, registrovana je službenim rezultatom 20:0 u korist podgoričke ekipe, saopšteno je danas na sajtu regionalnog takmičenja.


Ekonomisti: Rast plata i penzija mora da prati privredni rast i inflaciju | Gde Investirati\nEkonomisti: Rast plata i penzija mora da prati privredni rast i inflaciju\nMarch 6, 2018\tComments 0\nEkonomisti smatraju da je poželjno povećanje plata u javnom sektoru i penzija zbog tog što su manje nego u zemljama koje nisu razvijenije od Srbije, kao i zbog povećanja potrošnje i podsticanja privrednog rasta, ali samo pod uslovom da to omogućava rast bruto domaćeg proizvoda (BDP) i da za te namene ima novca u budžetu.\nPenzije i plate u javnom sektoru su umanjene od novembra 2014. godine, kao mera fiskalne konsolidacije, i od tada su povećavane tri puta.\nPoslednja povišica je bila u januaru 2018. godine a predsednik Srbije Aleksandar Vučić najavio je novo uvaćenje penzija i plata, verovatno od septembra ove godine.\nSaradnik Ekonomskog instituta Ivan Nikolić rekao je danas za Betu da bez povećanja plata i penzija nema rasta potrošnje koja je uslov za privredni rast, kao što su i izvoz i investicije.\n“Godina je dobro počela, privredni rast je veći od projektovanog i to je podiglo očekivanja za povećanje plata u javnom sektoru i penzija”, rekao je Nikolić.\nDodao je da povećanje plata i penzija ne treba da narušava princip da ukupna suma plata ne sme biti veća od osam odsto prihoda u budžetu, a penzija od 11 odsto.\nProfesor ekonomije i naučni savetnik Instituta za evropske studije u Beogradu Miroslav Prokopijević rekao je za Betu da plate i penzije mogu da budu uvećane najviše do nivoa rasta nacionalnog dohotka i stope inflacije.\n“Odluka o povećanju primanja zaposlenih u javnom sektoru i penzionera zavisi od trenutka kada se napravi presek u budžetu iz koga se dosta novca izdvaja za plaćanje dugova za kredite”, rekao je Prokopijević.\nOcenio je da je povećanje plata i penzija najgore rešenje jer su investicije, za koje se novac izdvaja iz državne kase, godinama niske i da zbog toga za njih treba povećati izdvajanja.\n“Istina je da Crna Gora i Bosna i Hercegovina koje nisu razvijenije zemlje od Srbije imaju veće plate, ali to ukazuje da kod nas očigledno postoji poremećaj pa je javna potrošnja velika iako su plate i penzije male, zbog prevelikog broja zaposlenih”, rekao je Prokopijević.\nDodao je da kada bi se smanjio broj zaposlenih u javnom sektoru koji su zapošljavani po partijskom principu i uveo red u javna preduzeća smanjila bi se i neracionalna potrošnja iz budžeta i otvorila mogućnost da se koriguju plate i penzije i po tom osnovu.\nPredsednik Fiskalnog saveta Srbije Pavle Petrović izjavio je za N1 da novog povećanja penzija i plata u javnom sektoru ne bi trebalo da bude pre 2019. godine.\nOn je ocenio da bi nove povišice ugrozile dobar fiskalni rezultat koji je Srbija postigla i da bi, ukoliko rast plata i penzija ne bi pratio rast privrede, Srbija bi mogla postepeno da ponovo udje u deficit što bi opet zahtevalo nove mere fiskalne konsolidacije.\nPrevious Azijske berze: Indeksi prekinuli petodnevnu negativnu seriju\nNext Na Beogradskoj berzi juče zabeležen odličan promet\nTags ekonomistiIvan NikolićMiroslav ProkopijevićPavle PetrovićpenzijaPlata\nMeđunarodna tržišta: Američki dolar ojačao, australijska valuta dobitnik nedelje\nZahvaljujući obećanju američkog predsednika da će njegova administracija u “naredne dve do tri nedelje predstaviti fenomenalan poreski plan”, dolar je u prošloj sedmici zabeležio dobitke, prve u šest nedelja.


Izvor: HotSport.rs, 22.Sep.2021, 20:16\nPodigla se prava bura. Trener Partizana Aleksandar Stanojević je na konferenciji za štampu oštro reagovao kada je čuo da Crvena zvezda želi da odloži meč sa Voždovcem. On je istakao da se ovim potezom crveno-belih drugi klubovi stavljaju u neravnopravan položaj, kao i da Zvezda na raspolaganju ima 30 igrača. – Svi mi imamo roster […]\nThe post ZVEZDA TV POSLALA OŠTAR ODGOVOR PARTIZANU I STANOJEVIĆU: Moramo da podsetimo javnost na jednu stvar! (FOTO) appeared first on HotSport....\nIzvor: HotSport.rs, 23.Sep.2021, 10:43\nZvezda trenutno ima samo jednog špica. Posle informacije da je nekoliko igrača zaraženo stomačnim virusom Zvezda je uspela da otkaže utakmicu sa Voždovcem, ali su sebi dodatno zakomplikovali situaciju. Pored igrača koji su bolesni, Zvezda ima nekoliko igrača koji prave veće glavobolje treneru...


Najava događaja za 14. decembar 2015. godine - INFORMACIJA JE KAPITAL - Capital.ba\nNajava događaja za 14. decembar 2015. godine\n14. dec. 2015. 06:30 Objavljeno u NAJAVE DOGAĐAJA\nBANJALUKA – U 10.00 časova regionalna konferencija o temi “Dvije godine od uspostavljanja jednošalterskog sistema registracije poslovnih subjekata”, koju organizuje Agencija za posredničke, informatičke i finansijske usluge. /Administrativni centar Vlade Srpske/\nBANJALUKA – U 10.00 časova ministar uprave i lokalne samouprave Republike Srpske Lejla Rešić prisustvovaće potpisivanju ugovora o dodjeli sredstava u okviru finansijskog mehanizma za finansiranje projekata integrisanog i održivog lokalnog razvoja. /prostorije Investiciono–razvojne banke/\nISTOČNO SARAJEVO – U 17.00 časova ministar nauke i tehnologije Republike Srpske Jasmin Komić prisustvovaće finalu takmičenja za najbolju tehnološku inovaciju. /Kulturni centar Istočno Novo Sarajevo/\nFOČA – U 13.00 časova ministar saobraćaja i veza Republike Srpske Neđo Trninić razgovaraće sa načelnikom ove opštine Radisavom Mašićem o infrastrukturnim projektima. /zgrada opštine/\nMOSTAR – U 9.00 časova sjednica Upravnog odbora Uprave za indirektno oporezivanje BiH na kojoj će biti razmatran budžet Uprave za 2016. godinu i odluka o utvrđivanju uslova za carinski terminal. /saopštenje/\nBANJALUKA – U 18.00 časova potpredsjednik Republike Srpske Josip Jerković upriličiće Božićni prijem. /Banski dvor/\nBIJELJINA – U 10.00 časova Centar javne bezjednosti Bijeljina organizuje konferenciju novinare na kojoj će biti prezentovani rezultati rada u novembru za područje koje operativno pokriva ovaj centar. /prostorije CJB/\nSARAJEVO – U 14.00 časova Predsjedavajući Savjeta ministara BiH Denis Zvizdić primiće političkog direktora za zemlje zapadnog Balkana, Tursku i zemlje EFTA iz Ministarstva inostranih poslova Njemačke Ernesta Rajhela. /saopštenje/\nLONDON – Potpredsjednik Parlamentarne skupštine Savjeta Evrope /PSSE/ i član Delegacije parlamenta BiH u PSSE Mladen Bosić i predsjedavajući Delegacije parlamentarne skupštine BiH u PSSE Senad Šepić učestvovaće na sjednici Biroa PSSE na kojoj će se razmatrati aktivnosti za narednu godinu.\nBEČ – Poslanik u Predstavničkom domu Parlamentarne skupštine BiH Safer Demirović učestvovaće na prvom sastanku Parlamentarnog plenuma Energetske zajednice.\nSARAJEVO – U 10.30 časova početak konferencije “Hitne intervencije – Poplave na Balkanu – Inkluzivna priprema i smanjenje rizika od katastrofa”, kojoj će prisustvovati više od 80 učesnika iz BiH, Srbije i regiona, kao i predstavnici domaćih i međunarodnih institucija i donatora. Izjave za medije planirane su u 11.20 časova. /hotel “Bristol”/\nSARAJEVO – U 12.00 časova konferencija za novinare povodom jubilarnog 15. izbora najboljeg sportiste BiH koji organizuju “Nezavisne novine” i Radio-televizija BiH./ zgrada RTV doma/\nBEOGRAD – U 13.00 časova svečana sjednica Skupštine Društva za podizanje Hrama Svetog Save na Vračaru povodom 120 godina od osnivanja Društva. Najavljeno je učešće predsjednika Srbije Tomislava Nikolića, Njegove svetosti patrijarha srpskog Irineja i ruskog ambasadora Aleksandra Čepurina. /saopštenje, Palata Srbija/\nPEKING – Ruski premijer Dmitrij Medvedev boraviće u zvaničnoj posjeti Kini. /do 17. decembra/\nKIJEV – Poljski predsjednik Andžej Duda posjetiće Ukrajinu. /do 15.decembra/\nNajava događaja za 23. mart 2016. godine\nNajava događaja za 6. februar 2016. godine\nNajava događaja za 16. mart 2016. godine\nNajava događaja za 31. mart 2016. godine


10/12/11 - 15:16h\nNovak, Janko, Viktor i Nenad Dejvis kup 2012\nPosle 2010 i titule u Dejvis kupu, došla je 2011 i polufinale. Naši teniseri 2012 godinu žele da zapamte po novoj tituli u ovom prestižnom takmičenju. Sezona će biti naporna pored svih protivnika u Dejvis kupu i turnira na kojima učestvuju svake godine, ove godine će naši teniseri učestvovati i na Olimpijskim igrama u Lonodonu.\nDejvis kup će ove sezone započeti 10 februara kada ćemo ugostiti reprezentaciju Švedske. Naša reprezentacija je do sada uglavno nastupala u Areni, dok je alternativa za mečeve sa manje atraktivnim protivnikom bila Novosadski Spens.\nOvog puta je naš savez predložio Medjunarodnoj teniskoj federaciji (ITF) da naša reprezentacija ugosti Šveđane u niškoj hali „Čair“.\nOva hala ima samo malo vremena da se pripremi za posetu delegacije ITF-a. Naime najavili su da će posetiti Niš u toku sledeće nedelje. Tačan datum nije naveden. Konačna odluka o tome da li će Srbija biti domaćin u Nišu biće poznata odmah nakon ove posete.\nSvi u Nišu se nadaju da će ovo domaćinstvo biti i zvanično nakon posete delegata iz ITF-a, a mi smo radoznali i pitamo se: ukoliko dodje do meča u hali „Čair“ da li su Šveđani čuli za Niš i ovu halu u kojoj će gostovati? Ono što smo mi sigurni je da će im navijači Srbije iz Niša i okoline urezati u pamćenje ovu posetu jugu Srbije svojim navijanjem i nadamo se radošću na kraju meča koga svi priželjkujemo da bude rešen u našu korist.\nTeme: Arena, Dejvis Kup, Hale, Janko Tipsarevic, Nenad Zimonjić, Novak Djoković, Novosadski spens, Teniseri, Teniski savez Srbije, Turniri, Viktor Troicki, Čair


Uoči samita G8 u Škotskoj predsednik Buš ponovo odbacuje mogućnost sporazuma o klimatskim promenama\nLideri 7 industrijski najrazvijenijih zemalja i Rusije, koji će se narednih dana sastati u Gleniglsu u Škotskoj, razgovaraće pre svega o problemima životne sredine i smanjenju siromaštva u svetu. Predsednik Buš, uoči odlaska na Samit Grupe 8, najavio je da će Sjedinjene Države ukinuti subvencije američkim farmerima, ukoliko Evropska unija učini to isto u Evropi.\nU intervjuu britanskoj televiziji, predsednik Buš je istakao da bi to omogućilo afričkim zemljama da se ravnopravnije nadmeću i smanjilo njihove potrebe za međunarodnom pomoći. Američki predsednik je takođe rekao da će odbiti da prihvati svaki dogovor sličan Protokolu iz Kjota - o klimatskim promenama, objasnivši da bi taj sporazum Ujedinjenih nacija usvojen 1997. u Kjotu, uništio američku ekonomiju obavezujućim odredbama o smanjenju ispuštanja ugljenika. Predsednik Buš se zalaže za čiste tehnologije kao sredstvo za uzvraćanje na promenu klime.\nPažnja sveta će narednih dana biti usmerena na ovaj obično miran golf centar, udaljen oko sat vožnje od Glazgova. Ali umesto golfa, dnevnim redom dvodnevnog samita Grupe 8 u Gleniglsu u Škotskoj, dominiraće promena klime i Afrika. Američki predsednik Džordž Buš, obećava da će udvostručiti pomoć Sjedinjenih Država najsiromašnijim zemljama Afrike. Među njegovim inicijativama je obećanje pomoći od milijardu i 200 miliona dolara za smanjenje broja smrtnih slučajeva od malarije, od koje je samo prošle godine umrlo milion ljudi.\n“Zatražiću od razvijenih zemalja i privatnih fondacija da se pridruže širokoj, agresivnoj kampanji smanjenja stope smrtnosti od malarije u Africi za polovinu. A naša zemlja je spremna da povede”, rekao je predsednik Buš..\nInicijativom protiv malarije se predviđa iskorenjivanje te bolesti, najpre u Tanzaniji, Ugandi i Angoli, a potom u još najmanje četiri zemlje u 2007. i još pet zemalja do 2008.\nPredsednik Buš kaže da je zdrav i napredan Afrički kontinent u interesu celog sveta, ali upozorava da finansijska pomoć i opraštanje duga 18 najsiromašnijih država sveta u iznosu od 40 milijardi dolara, nisu blanko čekovi.\n“Prevazilaženje ekstremnog siromaštava zahteva partnerstvo, a ne paternalizam. Ekonomski razvoj nije nešto što mi radimo za druge zemlje, nego nešto što one postižu uz našu pomoć. Njihovi lideri, po definiciji, moraju da igraju glavnu ulogu kao zagovornici reforme i napretka, a ne pasivni primaoci novca”, rekao je predsednik.\nI ostale zemlje Grupe 8, uključujući Nemačku, Francusku, Italiju, Kanadu, Japan i Rusiju, saglasne su da je potrebno smanjiti krajnje siromaštvo, ali će možda biti teže da se postigne opšta saglasnost u pogledu globalnog zagrevanja, za koje britanski premijer Toni Bler kaže da predstavlja najveću opasnost za planetu.\nSjedinjene Države se i dalje razilaze sa preostalim članicama Grupe 8, koje veruju da se temperatura u svetu povećava. Predsednik Buš je ponovio svoj stav da je dugoročno rešenje klimatskih promena - brz i održiv rast. To ističe i predsednikov savetnik za nacionalnu bezbednost Stiven Hedli.\n“Predsednik smatra da postoji skup međusobno povezanih izazova. Tu je zagađenje, tu je promena klime, rast siromaštva i potrebna nam je strategija koja će nam dopustiti da radimo i jedno i drugo, jer ne možemo da osudimo veliki broj na svetu na siromaštvo - u ime životne sredine”, kaže Hedli.\nSjedinjene Države su zemlja koja trenutno ispušta najviše štetnih gasova na svetu i mnogi lideru Grupe 8 kažu da rešenje za globalno zagrevanje ne može da se nađe bez američkog učešća.


Izaberite pravog doktora | Organ Vlasti\nJedna od prvih stvari koju morate da uradite kada saznate da ste u drugom stanju, jeste da odaberete doktora. Neke od Vas će se odlučiti za porodičnog lekara za koga pouzdano znate da je stručan. Druge će, pak, posetiti akušera ili babicu. Koga ćete posetiti zavisi od Vaših opredeljenja i od toga da li se Vaša trudnoća smatra visoko rizičnom ili ne.\nUkoliko je Vaša trudnoća visoko rizična (ako ste imali određenih medicinskih problema, ako ste imali problema sa prethodnim trudnoćama ili nosite blizance) preporučujemo Vam da posetite akušera. Oni su ipak najkvalifikovaniji da se izbore sa bilo kakvim komplikacijama ukoliko do njih dođe. Trudnice se danas veoma često opredeljuju i za to da umesto akušera posete babice. Ukoliko planirate da se porodite prirodnim putem možda bi babica bila pravi izbor za Vas.\nBez obzira na to da li se odlučite za porodičnog lekara, akušera ili babicu, čim saznate da ste u drugom stanju moraćete da zakažete pregled. Veoma je važno da odmah nakon što saznate da ćete postati majka razgovarate sa lekarom. On će Vas uputiti, pripremiti za moguće rizike, savetovati i informisati kako biste mogli da imate zdravu trudnoću i porođaj.


Vojislav Šešelj u Smederevu – Semendria\nVojislav Šešelj u Smederevu\n21. mart 2017. DRUŠTVO – Izvor: Danas – Predsednik Srpske radikalne stranke (SRS) dr Vojislav Šešelj danas je biračima u Smederevu poručio da dobro razmisle pre izlaska na izbore, da glasaju prema svojoj savesti, afinitetu i prema svojim uverenjima da će „pravi glas dati u prave ruke“.\nOn je rekao da će poštovati volju naroda, kakva god ona bila i dodao da garantuje, ako građani budu glasali za njega da se neće pokajati. Uostalom, kako je ocenio, ne bi valjalo da sva vlast u Srbiji bude u jednim rukama, vlast mora imati neku kontrolu „a ko bi to bolje radio od mene“.\nNa pitanje o mogućnosti prevremenih parlamentarnih izbora, lider radikala je rekao da (Aleksandar) Vučić mora da obavlja funkciju predsednika Vlade „sve do moje inauguracije za predsednika, a ovo što preti, ne sme da uradi. Ne može Srbija da ostane, u isto vreme, sa odlazećim predsednikom i sa Vladom u ostavci. Kad ja položim zakletvu, on može da podnese ostavku“, izjavio je Šešelj.\n„Onda bih vršio konsultacije za sastav nove Vlade i, naravno, prvo bih se opet njemu obratio, jer njegova koalicija ima dve trećine poslanika u Narodnoj skupštini. Može on da ostane predsednik Vlade, može da odredi nekog drugog iz svoje stranke, ja se u to neću mnogo mešati. Možda je rano da pre leta držimo parlamentarne izbore, ali ako mi Vlada podnese predlog u dogledno vreme za raspuštanje Narodne skupštine, recimo krajem ove ili početkom sledeće godine, odmah bih raspustio Skupštinu i raspisao parlamentarne izbore“, izjavio je lider radikala.\n„Znam da je Vučić „mnogo jak“ u prvom krugu i da nemam šanse da ga sad pobedim, ali moram „ovu sitnu boraniju“ da raspršim da bih došao u drugi krug. Moram sad da pobedim i Vuka Jeremića i Sašu Jankovića i ostale, a u drugom krugu me čeka obračun sa Vučićem. Pokazaće direktni TV duel ko dominira srpskom političkom scenom. Nadam se da se taj duel ne može izbeći“, rekao je Šešelj i na Danasovo insistiranje koje bi prvo pitanje u TV duelu postavio Vučiću, Šešelj je, kao iz topa, odgovorio: „Ma, ne bih vam rekao za tepsiju baklave!“ , što je izazvalo smeh i aplauze kod pristalica.\nKandidaturu Preletačevića, Šešelj je za Danas prokomentarisao kao „vrlo neozbiljnu stvar“.\n„Ni on sam ne tvrdi da je ozbiljna figura u političkom životu. Njegov nijedan dokument nije bio validan. Da je moja dokumentacija imala deset piosto njegovih nedostataka, mene bi automatski odbili. To nije dobro, ali je čudno da su na Izbornoj komisiji i naprednjaci i ostale opozicione stranke bili za to da se on zadrži. Samo su radikali bili protiv i tražili smo da ispuni iste uslove kao i ostali. Mislim da je ovaj Radule (Radulović, DJB) tu glavnu ulogu odigrao, misleći da će tako da ošteti Vučića i da će sprečiti njegovu pobedu u prvom krugu. Međutim, Vučić je ionako shvatio da nema šansi da pobedi u prvom krugu, pa je on počeo da podržava Preletačevića, znajući da on uzima glasove opozicionim strankama. Tako da ovi koji su plasirali Preletačevića, grdno su se pokajali. Umešane su tu i neke strane ambasade i agenture. Šta se time postiže, osim da se institucije sistema devalviraju i ništa drugo. Dakle, nisam protiv što se kandidovao, uopšte me neinteresuje, ali mi je žao što je napravljen presedan u prihvatanju nepotpune kandidature“, zaključio je lider radikala.\nSvrha ove, kako je nazvao, „blic“ turneje (u Smederevo došao iz Smederevske Palanke) je da organizuju konferencije za novinare, kako bi se obraćali lokalnoj i regionalnoj javnosti, kao i da se uvere u spremnost okružnih i opštinskih odbora za organizaciju kontrole ovih izbora, što je „za nas najvažnije i da osetimo puls naroda. Naši su utisci veoma dobri i naša pobeda se već oseti, po malo u vazduhu. Kako ja osećam puls naroda, imamo itekako razloga za optimizam.“\nŠešelj je kazao da SRS nema novca za mitinge i tribine po svim većim mestima, navodeći da ih je iscrpela kampanja prošle godine, pa su odlučili da održe samo tri velika mitinga, u Beogradu (u subotu u 11 časova na Trgu Republike), Nišu i Novom Sadu.\n« Tribina „Dete, smrt i književnost“\nZamenik ambasadora Republike Poljske posetio Smederevo »


Sarajevo prvi grad u BiH po ekološkom odlaganju otpada: Mostar na dnu liste – Haber.ba\nSarajevo prvi grad u BiH po ekološkom odlaganju otpada: Mostar na dnu liste\nJoš krajem 2016. godine postavljanjem podzemnih eko–otoka u sarajevskoj Općini Novo Sarajevo krenulo se u projekat savremenog pristupa u postupanju sa otpadom. Sljedeći sličan korak, prvi podzemni kontejner uvest će i sarajevska Općina Centar.\nU ovaj projekat rukovodstvo Općine Centar upustilo se nakon analize stanja higijene na području ove općine koju, po mišljenju načelnika Nedžada Ajnadžića, treba unaprijediti. Projekat, kojim će rukovoditi JKP Rad, najprije će se provoditi postavljanjem kanti za reciklažu koje će se nalaziti ispred individualnih stambenih objekata dok bi do karaja ovog mjeseca trebala početi i ugradnja prvog podzemnog kontejnera koji će se nalaziti na raskrsnici ulica Kaptol i Mehmeda Spahe.\nIz JKP Rad ističu da će prvi podzemni kontejner bit će zapremine 3.000 litra i sastojat će se od 4 dijela: crnog za komunalni otpad, žutog za plastiku i metal, plavog za papir i karton, te zelenog za staklo.\nRealizacijom ovoga projekta u našoj zemlji Sarajevo prednjači po ekološkom odlaganju otpada što je usklađeno sa evropskim regulativama koje se praktikuju u najrazvijenijim zemljama. Na ovaj način Sarajevo je, po pitanju čistoće, iza sebe ostavilo mnoge bh. gradove, prije svega Mostar, koji se godinama nalazi na dnu liste čistoće pa i uprkos činjenici da ovaj grad ima čak 5 komunalnih preduzeća koja su zbog nacionalnih aršina, višegodišnji taoci politike, ističe “Haber.ba“…\nTeme:ekologija, foto dana, otpad, promo, Sarajevo


- Ima ljudi čijim radom nisam nezadovoljan, ali vidim manje energije, ima ljudi čijim radom nisam zadovoljan. I to je moj pokušaj, obećao sam narodu, a i sebi, u istorijskom smislu mi je važno da SNS, za koji mislim da je najbolja i najodgovornija stranka, i koji nije smeo, niti mogao da se dopada ljudima, jer je morao da donosi odluke - rekao je Vučić.\nKako je podsetio, SNS je morala da sprovede mere fiskalne konsolidacije, kako bi danas bile najviše plate u regionu. Kako je rekao, njegova je namera i želja da udje mnogo novih mladih ljudi, ali i sredovečnih ljudi, sa novom, drugačijom energijom, jer se, primećuje, ljudi umore posle šest-sedam godina.\n- Nije obećanje, ludom radovanje. Ja sam video juče liste iz Vojvodine, njihove predloge lista, između 35 do 79 odsto je promenjnih lica na listama - rekao je Vučić, dodavši da će biti mnogo promena na čelu lista, među gradonačelnicima, predsednicima opština, odbornicima, poslanicima.\nDodao je da će među poslanicima biti "čak 15 mladih sa stranačke akademije SNS". Na pitanje u vezi sa informacijama o nazivu liste i sloganu koji je prati, "Aleksandar Vučić-Za našu decu", rekao je da je to tek predlog.\n- Nisu završeni ni razgovori sa koalicionim partnerima, a ni izbori još nisu raspisani - naveo je on.\n"Zapadne sile traže poraz Srbije"\nGovoreći o navodnoj izjavi da specijalni predstavnik SAD za Zapadni Balkan Metju Palmer ne isključuje mogućnost razmene teritorija, a da o parametrima treba da se dogovore Beograd i Priština, predsednik Srbije kaže danas da je i sam zagovarao potrebu da o kosovskom pitanju treba da razgovaraju Beograd i Priština.\n- Oduvek sam to govorio, ali se plašim da nema ništa od toga da mi sami razgovaramo - primetio je on, uz opasku da "kad god ima velikih sila, posebno velikih zapadnih sila, svi će uvek da traže poraz Srbije", kao i da je "naše da se tome odupiremo".\nNa pitanje kako doći do kompromisa, Vučić je uzvratio pitanjem : a, kako da objasnite našu situaciju, a da ne razgovarate?\nVučić je dodao i da Srbi neće ići, niti će ko moći da ih natera da idu u "albansku vojsku" na KiM. Poručio je da nam sukobi nisu potrebni, već, naprotiv, decenije mira.\n- Još jedan sukob, pa imali bismo sve ovakve klinike kao što je Infektivna, narednih 96 godina. Mi to ne bismo organski preživeli i zato nam je potrebna pametna politika - istakao je on, nakon obilaska radova na ruiniranoj Infektivnoj klinici u Beogradu.\n"Neću da komentarišem sramotu"\nVučić je rekao da Srbija nema nikakve probleme s migrantima, a o prilogu Boška Obradovića na temu migranata, na društvenim mrežama, kaže da je "urađen iz potrebe da nas blate u svetu".\nUpitan za izjavu Obradovića da je pravio "špricer od migranata", Vučić je rekao da je čuo za tu emisiju, ali da je nije gledao.\n- Da komentarišmem nekog ko predstavlja sramotu za našu zemlju, neću - istakao je on, dodavši da Srbija nema nikakve probelme s migrantima.\nKako je kazao, "to je potreba nekih da nas blate u svetu da bi se pokazalo da i mi imamo moderne fašiste koji mogu da unize ugled Srbije u svetu".\n- Nećemo to dozvoliti - rekao je Vučić.


Akcioni film „Strelac“ od četvrtka u bioskopima - www.lobi-info.rs\n23. marta 2015. 17. juna 2015.\nAkcioni film Strelac od četvrtka 26-03-2015 u bioskopima\nNa samom kraju marta „Blic film“ (Blitz Film) vam predstavlja još jednu akciju surovu do srži!\nAkcioni triler „Strelac” (The Gunman) Pjera Morela sa Šonom Penom u glavnoj ulozi pripoveda ljudsku priču o donošenju pogrešnih odluka ali i o bratstvu i junaštvu!\nDok je bio na zadatku sa svojim timom snajperista, Džim Terijer, strelac broj jedan u timu, ubija ministra rudarstva i energetike vlade u Kongu, ključne trgovinske grane u toj zemlji. Ovaj čin lokalnoj vlasti zadaje velike probleme za ostvarivanje ciljeva.\nTerijer je nekoliko godina kasnije prinuđen da se vrati u Kongo ali za petama mu je vojni eskadron plaćenih ubica koji imaju samo jedan cilj – da Terijera liše života.\n„Strelac“ predstavlja prvi akcioni film Šona Pena a po mišljenjima kritike, slavni glumac se odlično snašao u ovoj roli i na veliko platno pored akcije doneo i kompletan lik Džima Terijera. Film je baziran na istoimenom romanu. Pen je dugo razmišljao da li da prihvati ulogu bojeći se da li će na pravi način ovekovečiti lik Džona Terijera u ovom ostvarenju.\nPored Pena zapaženu ulogu ostvario je i Havijer Barden koji se u ovom filmu pojavljuje u ulozi negativca Feliksa.\nFilm je u domaćim bioskopima od četvrtka 26. marta.\nBlokiran BG voz na relaciji Pančevački most - Zemun\nSinoć muškarac uboden nožem ispred doma zdravlja u Borči


Organizovano kršenje prava građana u Savamali - Dijalog.net\nNaslovna Društvo Organizovano kršenje prava građana u Savamali\nOrganizovano kršenje prava građana u Savamali\nSavamala/Foto: TV N1\nGrađani u beogradskom naselju Savamala u noći između 24. i 25. aprila bili su vezivani, telefoni im oduzimani, a policija nije blagovremeno reagovala.\nU izveštaju 9. maja ombudsman Saša Janković naveo je da je reč o organizovanom kršenju prava građana, a kao posebno zabrinjavajuće istakao je da je ovakvo postupanje bilo "usklаđeno nа više nivoа i između više držаvnih i nedržаvnih subjekаtа". U njegovom izveštaju preneti su delovi transkripata razgovora građana sa policijskim operaterkama i operaterki sa šefovima smena. Beogradski centar za bezbednosnu politiku zatražio je 10. maja ostavke u policiji ako se ispostavi da su navodi tačni, a inicijativa Ne davimo Beograd pozvala na protest 11. maja. Premijer Srbije tvrdi da neko pravi "politički slučaj" od toga i da su porušeni objekti "ionako bespravni".\nSlike porušenih objekata u Savamali, na području gde je predviđena izgradnja kompleksa komercijalne namene Beograd na vodi, obišle su društvene mreže nakon noći između 24. i 25. aprila. U Jankovićevom izveštaju navode se delovi iz audio snimaka koji potvrđuju da su građani nešto posle 3.00 časa ujutro dežurnim policijskim službama prijavili da osobe sa fantomkama ruše objekte.\nLjudi sa fantomkama su pritom vezivali očevidce, oduzimali im mobilne telefone ili sim kartice, i zabranjivali im da gledaju u pravcu vozila koja su prolazila.\nOperaterke u razgovorima sa šefovima slučaj objašnjavaju rečima "to je ono Beograd na vodi šefe", i pitaju da li da "postupe isto kao što je bilo s onim", a lokacija se pominje i kao "dole", iz čega se čini kao da su svi upućeni u to o kojoj lokaciji i kojem zbivanju je reč.\nKako se navodi u izveštaju, šef smene u policiji na informaciju o žalbi čoveka koji je vezan i kojem Komunalna policija nije pomogla, odgovara sa "Pa čekaj, je l' su ga pustili? Je l' još vezan?", a nakon što je dobio informaciju da jeste, kaže "Vezan je, a, aj javiću ti", pa se nekome obraća sa "Goranče".\nPremijer Srbije Aleksandar Vučić smatra da u slučaju rušenja objekata u Savamali nije bilo ničega spornog, da je reč o objektima koji su ionako bespravni, da neko "pravi političke slučajeve tamo gde ih nema" i da treba pustiti nadležne organe da rade svoj posao.\nIako bi iz ove izjave proisteklo da je sve urađeno po zakonu, sam gradonačelnik Siniša Mali je nakon rušenja rekao da ne zna ništa o tom slučaju. Pored toga, rušenje je bilo noću, i bez rešenja i najave, a sprovodili su ga maskirani ljudi.\nNakon analize podataka i audio snimaka, Janković je ocenio da je reč o "orgаnizovаnom kršenju prаvа grаđаnа", pri čemu policija nije blagovremeno i efikasno reagovala.\nKonkretno, u kontroli je utvrdio da su "većem broju grаđаnа prekršena prаvа nа slobodu i bezbednost, nepovredivost fizičkog i psihičkog integritetа i zаštitu imovine", i to da je to učinjeno "drskim i nаsilničkim, vаndаlskim ponаšаnjem veće grupe mаskirаnih licа".\nNa tvrdnje vlasti da su građani upućivani na Komunalnu policiju, Janković navodi da je iz prijava bilo jasno da je reč o krivičnim delima koja se gone po službenoj dužnosti.\nInicijativa Ne davimo Beograd organizuje protest protiv kršenja prava građana 11. maja u 18 časova ispred Skupštine grada.\nPrethodno Migranti i dalje idu balkanskom rutom\nSledeće Više od 2.300 zahteva za online upis dece u predškolske ustanove\nTop Tags lokalna samouprava Društvo vladavina prava Evropska komisija mediji evropske integracije Srbija i Evropska unija Vlada Republike Srbije Evropska unija OCD Civilno društvo ljudska prava mladi konkurs istraživanje


NBS: Rast cena mesa sasvim uobičajen u ovo doba, krajem godine pojeftinjenje | Gde Investirati\nNBS: Rast cena mesa sasvim uobičajen u ovo doba, krajem godine pojeftinjenje\nNije neuobičajeno, tačnije sezonski je uobičajeno da u letnjim mesecima, odnosno u trećem tromesečju poraste cena svežeg mesa, ocenila je danas Narodna banka Srbije, dodajući da je rast potrošačkih cena od početka godine velikim delom vođen sezonskim faktorima.\nNedavno je potrošače u Srbiji iznenadio skok cena svinjskog mesa za oko 30 odsto, a zatim i poskupljenje piletine za oko 25 odsto.\n“U proteklih 10 godina, tokom letnjih meseci cene mesa su rasle, a to je zavisilo od vremenskih prilika u zemlji i okruženju, troškovnih pritisaka u proizvodnji hrane usled kretanja cena primarnih poljoprivrednih proizvoda i cena nafte, kao i ostalih faktora koji utiču na ponudu svežeg mesa”, objavila je NBS komentarišući uticaj sezonskih faktora na inflaciju.\nIstorijski posmatrano, piše, sezonski faktori potom nastavljaju da deluju i u naredna dva tromesečja, kada prvo dolazi do stabilizacije cene mesa, a zatim i do njenog pada.\n“Ako svinjsko meso s kostima poskupi za 16,2 do 36 odsto, očekujemo da će pogurati inflaciju od 0,32 do 0,56 odsto”, rekla je Tabaković.\nKada je reč o cenama voća i povrća, NBS navodi da je sezonski faktor još izraženiji i cene ovih proizvoda su još podložnije vremenskim uslovima, što je ove godine naročito izraženo kod voća.\nIpak, cene voća su u ovom trenutku u proseku niže za oko 10 odsto u odnosu na isti period prethodne godine, dok su cene povrća u proseku na sličnom nivou.\nPrema podacima Republičkog zavoda za statistiku, rast potrošačkih cena je, od početka godine zaključno s junom, iznosio 0,9 odsto, od čega 0,4 odsto u toku prvog i 0,5 odsto u toku drugog tromesečja, u oba slučaja, mahom vođeno sezonskim faktorima.\nGledajući samo prva tri meseca ove godine, najveći pozitivan doprinos inflaciji potekao je od sezonskog rasta cena voća i povrća, a značajan negativan doprinos od sezonskog pada cena svežeg mesa, odeće i obuće i turističkih paket-aranžmana.\nU drugom tromesečju ovi sezonski faktori imali su uglavnom obrnut uticaj. Cene turističkih paket-aranžmana i cene odeće i obuće ostvarile su sezonski rast i dale najveći pozitivan doprinos rastu inflacije, dok je, s druge strane, najveći negativan doprinos potekao od sezonskog pada cena povrća.\nNBS objašnjava, a povodom pisanja pojedinih medija o indeksaciji plata i penzija ostvarenom inflacijom, da Zakon o budžetskom sistemu ne predviđa automatsko usklađivanje plata sa inflacijom.\nNBS, kako navode, očekuje da će se međugodišnja inflacija postepeno približavati donjoj granici cilja do kraja godine, a da će se u granicama ciljanog koridora naći sledeće godine.\nPrevious Unicredit banka dala novčanu injekciju Bank Austria od milijardu evra\nNext Prodaja prenosnih baterija skočila 101% zbog igrice Pokemon Go\nTags cena mesaNBS\nRevitalizacija Vršačkog vinogorja: Priprema se zemljište za 300 hektara novih vinograda\nSwisslion Takovo nije kupio Vršačke vinograde da bi rasprodao imovinu tog preduzeća, već da bi obnovio vinograde i doprineo razvoju Vršačkog vinogorja, izjavio je vlasnik poslovnog sistema Rodoljub Drašković.\nNovih 82 miliona dinara za poljoprivredu\nKorisnicima kojima je odobren kredit za nabavku sistema za navodnjavanje u Vojvodini, vredne 82 miliona dinara, dodeljen je 81 ugovor.


11/08/2019 | 14:13 ⇒ 14:16 | Izvor: SRNA\nU banjalučkom Parku "Petar Kočić" danas je organizovana razmjena polovnih udžbenika za osnovnu školu. Razmjenu su organizovale učiteljica banjalučke Osnovne škole "Sveti Sava" Aleksandra Radojkov i Dijana Јešić, majka jednog učenika.\nBanjaluka: Razmjena polovnih knjigaFoto: SRNA\nRadojkova, koja već 20 godina radi u školi, rekla je Srni da je veoma zadovoljna odzivom, te objasnila kako je potrebno razvijati svijest kod djece da udžbenike treba da mijenjaju i učiti ih da se nešto ne mora kupiti već da se može koristiti već korišteno.\n- Akcija je usmjerena da djecu nauči pravim vrijednostima, ali ima i ekološki momenat, jer ako mijenjamo udžbenike, mi ih faktički recikliramo i učimo djecu da budu ekološki osviješteni - rekla je Radojkova i dodala da udžbenici za razmjenu moraju biti očuvani.\nЈešićeva je rekla Srni da je najveća potražnja za udžbenicima za sedmi i deveti razred i da njih najviše nedostaje, te je apelovala da se jave svi koji imaju knjige za ove razrede.\nUdruženje porodica sa četvoro i više dece "Četiri plus" tradicionalno sprovodi akciju prikupljanja polovnih udžbenika, a predjesnik ovog udruženja Јovan Radovanović kaže da građani uveliko donose, ali se i raspituju za polovne knjige, te da na stanju sada imaju najmanje 50 kompleta udžbenika.


Nova sala otvara vrata novim projektima - Nikšićko pozorište\nPozorište je prošle godine, u okviru „Programa podrške razvoju kulture u Nikšiću“, „ostvarilo jednu od najsadržajnijih i najuspješnijih programskih koncepcija na godišnjem nivou. Dobijanjem objekta stekli su se uslovi da ova godina bude još uspješnija“, izjavio je Bulajić. On se nada da će Pozorište ove godine imati najmanje tri premijere. „Prva premijera će biti u aprilu, a riječ je o vrlo ozbiljnom projektu, koji će u pozorišnoj produkciji sloviti kao nacionalni reprezent. Redovno ćemo na nivou mjesečnih repertoara imati po četiri gostujuće predstave, a nastavićemo sa gostovanjima sopstvene produkcije“, poručio je Bulajić. Osim pozorišne produkcije, u novoj sali će biti prikazivane premijere i posebne filmske projekcije, a scena pruža mogućnost za organizovanje muzičkih sadržaja, poput koncerata i opera, dok će se u foajeima organizovati izložbe i konferencije, tvrdi direktor Pozorišta.\nDirektor Pozorišta Zoran Bulajić\nBulajić ističe da Nikšićkom pozorištu nedostaje umjetnički ansambl. „Postoji raspoloženje od strane opštinskog rukovodstva da se sagledaju mogućnosti za stvaranje umjetničkog ansambla, prije svega glumačkog. Kada bi Nikšićko pozorište poprimilo status gradskog teatra, neuporedivo bi bila povoljnija sopstvena produkcija“, cijeni prvi čovjek Pozorišta.\nOn je podsjetio da je Pozorište, od obnavljanja (1999.) imalo dvadeset premijera, a u periodu od 2006. do 2009. godine, za dvije pozorišne sezone, je imalo pet premijera i petnaest festivalskih nastupa. „Realizovali smo šest festivalskih izdanja (dva u koprodukciji sa Zahumljem), objavili tri monografije, 18 brojeva časopisa ’Pozorište‘ i ažurirali web stranicu“, izjavio je Bulajić.


Android revija » Vip mobile roaming ponuda za ovo leto Vip mobile roaming ponuda za ovo leto – Android revija\nVipovi pripejd i postpejd korisnici koji svoj odmor provode u Crnoj Gori mogu da ostvare uštedu čak i do 80% u odnosu na standardne roming cene. U okviru letnje roming promocije, do kraja avgusta, pozivi prema bilo kojoj mobilnoj ili fiksnoj mreži u Srbiji i Crnoj Gori su 19.9 dinara po minutu razgovora.\nCena dolaznih poziva po minutu je 15.9 dinara, koliko iznosi i slanje jedne SMS poruke. Korisnici surfuju po specijalnoj ceni od 0,159 dinara po kilobajtu. Promotivne cene važe ukoliko se korisnik nalazi na crnogorskoj T-mobile mreži kada je u romingu u Crnoj Gori. Uspostava veze u okviru ove promocije za odlazne pozive se naplaćuje 7.9 dinara. Sve cene su prikazane sa PDV-om.\nUšteda u Evropi uz letnje roming pakete\nZa korisnike koji leto provode u nekoj od evropskih zemalja, do kraja avgusta na raspolaganju su četiri roming paketa sa kombinacijom minuta, SMS i megabajta čija je promotivna cena do 30% niža u odnosu na standardnu ponudu. Kupovinom ovih paketa, korisnici ostvaruju i do 60% uštede troškova, u odnosu na standardne cene saobraćaja u romingu.\nPaket ,,Euro Roming SMS 50’’ sadrži 50 besplatnih SMS poruka, po ceni od 590 dinara.\nPaket ,,Euro pozivi 10’’ sadrži 10 besplatnih roming minuta, po ceni od 390 dinara.\nPaket ,,Euro mix’’, sadrži 20 besplatnih roming minuta, 20 SMS i 5 MB po ceni od 990 dinara. Paket ,,Euro Roming 30’’ sadrži 30 roming minuta, po ceni od 1090 dinara.\nPaketi aktiviraju slanjem SMS poruke koja je besplatna dok je korisnik u Srbiji, posetom Vip prodajnog mesta ili pozivom korisničkog servisa. Minuti u okviru roming paketa mogu da se koriste za pozive prema svim brojevima u posećenoj zemlji i Srbiji, ka svim ostalim zemljama i operaterima, kao i za dolazne roming pozive iz bilo koje destinacije. Paketi važe u preporučenim mrežama širom Evrope, 7 dana od dana aktivacije.\nVip mobile roaming ponuda za ovo leto was last modified: July 2nd, 2013 by Goran Aničić\nEuro mixEuro pozivi 10Euro Roming SMS 50roaming Crna Goraromingroming u Crnoj GoriT-mobileVipVIP mobileVip roming\nTelenor u romingu ove sezone nudi 10 MB za 990 dinara dnevno\nHuawei Ascend G610S lansiran u Kini


Poruka sa protesta u Zaječaru: "Vučiću su dani odbrojani, svi 13 aprila za Beograd" - Glas Zaječara\nHome Politika Poruka sa protesta u Zaječaru: „Vučiću su dani odbrojani, svi 13 aprila...\nPoruka sa protesta u Zaječaru: „Vučiću su dani odbrojani, svi 13 aprila za Beograd“\nZoran Lutovac i Vuk Jeremić poručili su sa 12. skupa „1 od 5 miliona“ u Zaječaru „Vučiću su dani odbrojani, svi 13 aprila za Beograd“. Komunalna policija opet je napravila živi zid oko objekta u centru i fotografisala učesnike zbog lepljenja nalepnica sa neispunjenim obećanjima gradonačelnika Boška Ničića.\nBoris Mitrović (KIBO), hip-hop muzičar iz Zaječara otvorio je 12. skup „1 od 5 miliona“ u Zaječaru pesmom „Srbijo prpbudi se“. Pesma opisuje u kakvom se stanju naša država nalazi sada.\nGlumica Selena Ristić Vitomirović, pozvala je građane Zaječara da se ne plaše i da izađu sa njima da protestuju za sebe i svoju porodicu.\nJa ću do zadnjeg trenutka biti ovde, a 13. aprila idemo svi u Beogradu. Svih zahteva se držimo i dalje, a osnovni zahtev upućen je medijima. Oslobodite medije da izveštavaju o svemu ovde što se dešava”, rekla je Selena Ristić Vitomirović, glumica.\nPredsednik Demokratske stranke Zoran Lutovac kazao je na protestu da ne sme da se dozvoli da neko „čiji je nadimak Balvan pobedi neko čiji je nadimak Doktor“.\nFoto: Glas Zaječara – Zoran Lutovac\n„To se dešava danas u Srbiji. Imate lokalne kabadahije koji su izabrani tako što je iza njih stajao Vučić, ispred njih stajao Vučić i cela mašinerija je radila za njih. Mi moramo na biramo najbolje , a ne one koje nam nameće diktator“\n„Mi koji smo nezadovoljni smo većina u ovoj zemlji. Međutim, mora nas biti mnogo više! Mora nas biti pun Beograd, da bismo pokazali našu snagu.- – istakao je Zoran Lutovac.\nPredsednik Narodne stranke Vuk Jeremić kazao da razlika između „velikog predsednika Vlade Srbije“ Nikole Pašića, i aktuelne predsednice vlade Ane Brnabić jeste razlika između današnje Srbije i one kakvu nas istorija uči da možemo biti.\nFoto: Glas Zaječara – Vuk Jeremić\n„Možete li da zamislite kako se Nikola Pašić u grobu okreće kada vidi ko je danas na njegovom mestu u Srbiji? Sa Zapada su nam kroz istoriju dolazili tehnološki napredak i savremene ideje. Danas nam za simbol tehnološkog progresa i modernih vrednosti pokušavaju da nametnu Anu Brnabić“\nJeremić je kazao i to da će se svetlo pretvoriti u buktinju slobode 13. aprila u Beogradu, i pozvao sve građane da se tog dana okupe na velikom mitingu u prestonici.\n„Okupićemo se 13. aprila u Beogradu i reći ćemo Vučiću da je gotovo, da je prošlo njegovo vreme i da dolazi vreme slobode“, istakao je Jeremić.\n„Ala je lep ovaj svet – ovde nalepnica, a tamo plakata“ je naziv izložbe sa fotografijama koja je prikazana pre početka protesnog skupa na kojima su uslikana mesta gde su sve postavljani oglasi i nalepnice, a da za to do sada niko nije novčano kažnjen.\nPo obraćanju Lutovca i Jeremića, krenula je protestna šetnja prilikom koje su učesnici upalili baklje, a ispred komiteta i zgrade GU Zaječar, dočekali su ih komunalni policajci koji su fotografisali učesnike protestne šetnje koji su lepili nalepnice sa neispunjenim obećanjima aktuelnog gradonačelnika Zaječara Boška Ničića.\nGepostet von Glas Zaječara am Freitag, 5. April 2019\nNova šetnja najavljena je za petak, 12. april, a mesto i vreme početka protesta ostaju nepromenjeni.\nPrethodni tekstZaječarci busevima krenuli za Požarevac da podrže predsednika Aleksandra Vučića (VIDEO)\nNaredni tekstUhapšen zbog krađe dva bicikla i jednog akomulatora\nSNS juče održao redovnu konferenciju: Novinari portala Glas Zaječara već mesecima ne dobijaju poziv


Lončar: Tender za Klinički centar u Beogradu 29. decembra\nBEOGRAD - Ministar zdravlja Zlatibor Lončar izjavio je danas da je Srbija dobila dozvolu od Evropske banke za obnovu i razvoj da 29. decembra bude raspisan tender za Klinički centar Srbije, a da bi radovi trebalo da počnu u maju.\n"Dobili smo dozvolu od Evropske banke, 29. decembra ove godine u žurnalu Evropske unije, Službenom glasniku Republike Srbije i 40 zemalja Evrope i sveta pojaviće se ovaj tender. Trajaće do 14. marta, kada će se otvarati ponude, a u maju može da se krene sa gradnjom oko 90,000 kvadrata", rekao je Lončar.\nOn je precizirao da će biti izgrađena kompletno nova zgrada Kliničkog centra Srbije u Beogradu, a da je vrednost posla preko 95 miliona dinara.\nLončar podseća da je kredit EBRD od 210 miliona evra dobijen pre sedam godina za izgradnju kliničkih centara bio najveći kredit Evropske banke za jednu zemlju u Evropi za medicinske projekte, a da je do sada sve trebalo da bude završeno.\n"Sve što (prethodnici) nisu uradili, uspeli smo sada da izvedemo, da stavimo u legalne tokove i da dobijemo dozvolu Evropske banke da konačno kenemo sa tenderom", rekao je on.\n"Niš smo mi uspeli da uradimo, treba da bude gotov do 2016. godine. Cekamo dozvolu za Novi Sad, mislim da ćemo je brzo dobiti. U Kragujevcu ima još problema, ali ćemo rešiti i to", naveo je Lončar.\nPrema njegovim rečima, pacijenti neće trpeti ni osetiti radove.\nSve radove oko rekonstrukcije i krečenja, lično će nadgledati premijer, što pokazuje koliko se ovo ozbiljno shvata, dodao je on.\nKada je reč o racionalizaciji broja zaposlenih u javnom sektoru, Lončar je rekao da će u zdravstvu bez posla ostati 2.000 zaposlenih, koji spadaju u nemedicinsko osoblje iz administracije.\nKada je reč o legalizaciji marihuane i kanabisa u medicinske svrhe, ministar je naveo da je doneta odluka stručnih ljudi da će lekovi na bazi kanabisa biti registrovani u Srbiji.\n"Za sada je rec o tri leka", rekao je Lončar.\nUlje od kanabisa, međutim, još neće biti legalizovano jer se za sada ne može kontrolisati kvalitet, rekao je on.\n« Kirbi: SAD za ulazak Kosova u UN Zakon o taksama za RTS važiće samo godinu dana »


ZAKON O OSIGURANJU DEPOZITA BIH: Usvajanje Zakona obaveza prema MMF-u\nBosna i Hercegovina neće usvojiti Zakon o osiguranju depozita BiH do kraja mjeseca, iako je to obaveza prema Međunarodnom monetarnom fondu u sklopu aranžmana.\nNaime, u prvom pregledu MMF-a, objavljenom u sklopu dobijanja druge tranše Produženog aranžmana od ukupno 150 miliona maraka, od čega trećina pripada RS, rečeno je da MMF očekuje da zakon u parlamentu bude usvojen do kraja marta.\nMeđutim, kako je nezvanično rečeno, zakon je nedavno povučen iz parlamentarne procedure iz zabrinutosti da bi mogao pasti prilikom glasanja, i vraćen na ponovno razmatranje u Savjet ministara.\nU Savjetu ministara je rečeno da će zakon pred ministre naredne srijede, a da bi onda mogao ponovo biti upućen u parlament sredinom narednog mjeseca. Da li će biti usvojen - zasad niko ne želi javno da govori o tome, s obzirom na to da ne postoji parlamentarna većina na nivou BiH.\nNezvanično, očekuje se da tekst bude upućen u hitnoj proceduri, čime bi se zakon mogao usvojiti bez entitetskih ograničenja.\nMeđutim, to nije bio jedini uslov koji bh. vlasti nisu ispunile... Do kraja mjeseca entitetske vlasti trebalo je da usvoje identičnu metodologiju za utvrđivanje sistemski važnih domaćih banaka, međutim, kako sada stvari stoje, teško je očekivati da će se to desiti.\nPodsjećanja radi, ova metodologija je važna za implementaciju memoranduma o razumijevanju za finansijsku stabilnost, kojeg treba usvojiti do juna ove godine.\nMMF je, takođe, jasno zacrtao da vlasti FBiH treba do maja da usvoje zakon o porezu na dohodak, ali i dalje nije jasno da li će se to i desiti.\nObavezali su se i na dubinsku analizu dva telekom operatera u FBiH, a MMF sada očekuje da taj posao bude završen do septembra, međutim ostaje otvoreno pitanje da li će posao na koji smo se obavezali još 2016. godine biti urađen u roku. Uskoro će se pokazati da li je dubinska analiza započeta samo da bi stigao novac MMF-a, ili postoji iskrena namjera da se taj posao uradi do kraja.\nPodsjećamo da je Nedim Ilahi, šef Misije MMF-a za BiH, nedavno rekao da telekom operateri ne moraju biti privatizovani, već da vlasti u FBiH treba da nađu način kako će poslovanje ovih javnih preduzeća biti u skladu sa tržišnim uslovima i bez opterećenja za budžete.\nNa pitanje Misiji MMF-a u Sarajevu da li su utvrđene prethodne mjere kao uslov za narednu tranšu, rečeno nam je da će se to desiti kada dođe misija iz Vašingtona.\n"Radujemo se predstojećim razgovorima tokom proljetnog sastanka MMF-a i Svjetske banke u Vašingtonu u aprilu. Osoblje MMF-a će posjetiti BiH tokom narednih mjeseci i provesti razgovore o drugom pregledu reformskog programa koji je podržan od strane MMF-a kroz Produženi aranžman", saopšteno je nakon posjete Misije u BiH.\nMMF je pozvao vlasti BiH da pojačaju napore na ispunjavanju uslova, a pohvalio ih je zbog napretka u oblasti bankarske legislative.\n"U tom svjetlu direktori pružaju ohrabrenje da se hitno usvoji novi zakon o osiguranju depozita te podvlače potrebu reformisanja entitetskih razvojnih banaka", saopšteno je.\n* Do kraja marta usvojiti zakon o osiguranju depozita\n* Do kraja marta utvrditi metodologiju za sistemske banke\n* Do kraja maja usvojiti federalni zakon o porezu na dohodak\n* Do juna usvojiti memorandum o razumijevanju za finansijsku stabilnost\n* Do septembra završiti dubinsku analizu telekom operatera u FBiH\nIZVOR: Vebsajt Glas Srpske, 26.03.2018.


“Zemlje u toj grupi nisu visoko rangirane zbog prihoda, već zbog društvene podrške, ili po oba kriterijuma”, dodao je on.\nIrska i Island su najbolji primeri zemalja koje su uspele da ostanu srećne, zahvaljujući jakoj društvenoj podršci, uprkos finansijskoj krizi koja ih je ozbiljno pogodila. Izveštaj pominje i region Fukušime u Japanu, gde je zemljotres 2011. godine “doveo do\npovećanja poverenja i sreće”, zbog jačanja veza među ljudima.\n“Jedna od preporuka je da se merenje sreće upotrebi da bi se pomoglo svetu u ovom periodu postavljanja novih ciljeva održivog razvoja”, rekao je Saks.\n“Moramo da rano investiraju u život dece, tako da postanu nezavisni odrasli, produktivni i srećni, doprinoseći i društveno, i ekonomski”, dodao je on.


COVID-19 /Pfizer i BioNTech, usavršavaju svoju vakcinu / Radio Sarajevo\nFoto: EPA-EFE/Pfizer BioNTech\n25. 02. 2021. u 14:55:00 Fena\nAmerička farmaceutska kompanija Pfizer objavila je u četvrtak da je započela proučavanje treće doze svoje vakcine protiv COVID-19, u okviru strategije borbe protiv mutiranih verzija koronavirusa.\nZdravstveni autoriteti tvrde da prva generacija vakcina protiv COVID-19 još štiti od varijanti koje se pojavljuju u raznim dijelovima svijeta. Proizvođači su, međutim, počeli da se pripremaju u slučaju da se pojavi mutacija virusa otporna na vakcinu.\nPfizer je saopćio da će po treću dozu za 144 volontera, odabranih među ljudima koji su učestvovali u ranim fazama testiranja vakcine u SAD - u tokom prošle godine. Kompanija želi da ustanovi da li će dodatna doza vakcine koja se daje u šest do 12 mjeseci nakon prve doze osnažiti imunološki sistem u dovoljnoj mjeri da štiti organizam od mutiranog virusa.\nPfizer i njegov njemački partner, BioNTech, također usavršavaju svoj recept za vakcinu. Kompanije su u raspravi s američkim i evropskim regulatorima o studiji koja bi procijenila doze potrebne za bolji odgovor na varijante virusa, poput one otkrivene prvi put u Južnoj Africi, prenosi AP.\nTagovi: Pfizer BioNTech vakcine COVID-19 istraživanje\nIzrael / Pfizerovo cjepivo u 89 posto slučajeva spriječava i širenje virusa\nSAD / Pfizer i BioNTech počeli testirati cjepivo na trudnicama\n! / Pfizer i BioNTech predstavile rezultate istraživanja efikasnosti vakcine\n! / Laschet korak bliže da naslijedi Merkel, dobio i podršku stranke\n... / Rusija poslala više od 100.000 vojnika na ukrajinsku granicu\nSamit / Uprkos tenzijama Putin se odazvao pozivu Bidena


Izmene u režimu saobraćaja u Borči povodom proslave Nove godine i "Ulice otvorenog srca"\nPovodom održavanja koncerta i proslave Nove godine u Borči u organizaciji Gradske opštine Palilula, na platou ispred tržnog centra Shopi retail park, dana 31. 12. 2016. godine u periodu od 20 časova do 1.01. 2017. godine do 03 časa, doći će do posebne organizacije saobraćaja u Ulici bratstva i jedinstva, na delu od Hopovske ulice ka Zrenjaninskom putu:\nVozila sa linija javnog gradskog prevoza (JGP) delimično će izmeniti trasu i to:\n- Vozila sa linije br. 85 u oba smera:\nna delu od raskrsnice Ulice bratstva i jedinstva i Zrenjaninskog puta do raskrsnice Ulice bratstva i jedinstva i Valjevskog odreda saobraćaće sledećim ulicama: Zrenjaninski put, Ivana Milutinovića, Valjevskog odreda i dalje redovnim trasama;\n- Vozila sa linije 96 u oba smera:\nna delu od raskrsnice ulice Ivana Milutinovića i Zrenjaninskog puta do raskrsnice Ulice bratstva i jedinstva i Valjevskog odreda saobraćaće sledećim ulicama: Zrenjaninski put, Ivana Milutinovića, Valjevskog odreda i dalje redovnim trasama.\nPovodom održavanja manifestacije "Ulica otvorenog srca", takođe, u organizaciji Gradske opštine Palilula, 1. januara 2017 godine, biće zatvorena za saobraćaj Ulica bratstva i jedinstva od ulice Valjevskog odreda do ulice Bele Bartoka, u periodu od 9 do 14 časova.\nVozila JGP saobraćaće delimično izmenjenom trasom i to:\n- Vozila sa linija 85 i 96, na delu od raskrsnice Valjevskog odreda - Bratstva i jedinstva do terminusa "Borča 3", u oba smera saobraćaće ulicama Bratstva i jedinstva, Valjevskog odreda, zatim Ulicom ratnih vojnih invalida do terminusa "Borča 3".\n- Vozila sa linija 95 i 105 l, na delu od raskrsnice ulica Valjevskog odreda - Ratnih vojnih invalida do terminusa "Borča 3", u oba smera saobraćaće Ulicom ratnih vojnih invalida do terminusa "Borča 3".\nKombinatova ulica (u oba smera), u Ulici ratnih vojnih invalida, neposredno po prelasku raskrsnice sa ulicom Valjevskog odreda, gledajući iz pravca Zrenjaninskog puta ka terminusu "Borča 3".


Posao za 94 invalida - GradPrijedor.com - Portal grada Prijedora\nHome»Društvo»Posao za 94 invalida\nPosao za 94 invalida\n7. novembra 2008. 2 Mins Read\nUpravni odbor Fonda za profesionalnu rehabilitaciju i zapošljavanje invalida RS odobrio je 380.000 KM za zapošljavanje 94 invalida na osnovu zahtjeva koji su stigli na posljednji javni poziv za dodjelu bespovratnih novčanih sredstava.\nZoran Tepić, direktor Fonda, čije je sjedište u Prijedoru, juče je na konferenciji za novinare rekao da je u toku potpisivanje ugovora sa poslodavcima iz RS i invalidima.\n„Kod 50 poslodavaca biće zaposleno 70 invalida, a 24 invalida dobila su novac za samozapošljavanje“, precizirao je Tepić.\nOn je dodao da su sredstva dodijeljena zainteresovanim poslodavcima i invalidima iz Banjaluke, Prijedora, Novog Grada/Bosanskog Novog, Bosanskog Broda, Kozarske/Bosanske Dubice, Gradiške/Bosanske Gradiške i Srebrenice.\nRanije ove godine posredstvom Fonda zaposleno je 200 invalida, za šta je izdvojeno 800.000 KM.\nTepić kaže da postoje realne šanse da se do kraja ove godine bude zaposlen još jedan određeni broj invalida o kojima Fond vodi brigu i koji raspolažu sa valjanim projektima vezanim za njihovo samozapošljavanje.\n„Invalidima kojima pomažemo u samozapošljavanju dodjeljujemo po 4.000 KM. Na pomoć takve vrste mogu da računaju i poslodavci koji u svojim preduzećima zapošljavaju invalidna lica i sa kojima smo potpisali ugovor o zapošljavanju lica sa invaliditetom“, rekao je Tepić.\nNa području RS živi oko 90.000 lica sa invaliditetom od čega su polovina njih ratni vojni invalidi.\nZa tri godine posredstvom Fonda zaposleno je 1.014 invalidnih lica.


Vučić i Klosi konstatovali su da postoje neiskorišćeni, a veliki potencijali, da je zbog toga neophodno raditi na medjusobnoj promociji turističke ponude dve zemalje i u tom smislu istakli značaj postojanja direktnog leta "Air Serbia" između Beograda i Tirane.\nVučić i Klosi pozdravili su ukidanje rominga na Zapadnom Balkanu, koje je danas stupilo na snagu, kao jedan od podsticaja za veći turistički promet u regionu i istakli da inicijativa za saradnju Srbije, Albanije i Severne Makedonije, poznata kao "Mali Šengen", otvara mogućnosti za slobodan protok ljudi, a time za veću turističku razmenu.\nPredsednik Srbije predložio je konretne mere za unapredjenje turističkih aktivnosti izmedju dve zemlje, kao i podršku povećanju nivoa investicija u oblasti turizma.\n- U okvirima Berlinskog procesa i "Mini Šengena" moguće je još brže raditi na razvoju turističke ponude, kako Albanije i Srbije, tako i celog regiona Zapadnog Balkana - zaključili su sagovornici.\nVučić sutra sa albanskim ministrom turizma Klosijem